17 октябрда айрим ҳудудларда қор ёғади\n16.10.2018 18:11 0 3052\nЎзбекистон гидрометеорология хизмати марказининг хабар қилишича, Тошкент шаҳрида 17 октябрь куни ҳаво ўзгариб туради, кечаси ва эрталаб ёмғир ёғиб, қорга айланиши эҳтимоли бор. Кундузи ёғингарчилик бўлмайди. Кечаси об-ҳаво 1 даража совуқ билан 1 даража илиқ атрофида, кундузи 5-7 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Кечаси 0-5 даража илиқ, айрим жойларда 2 даражагача совуқ, кундузи 5-10 даража илиқ бўлади.\nБухоро ва Навоий вилоятларида ҳаво ўзгариб турсада, ёғингарчилик бўлмайди. Кечаси 0-5 даража илиқ, айрим жойларда 2 даражагача совуқ, кундузи 5-10 даража илиқ бўлади.\nТошкент, Самарқанд, Жиззах ва Сирдарё вилоятларида айрим жойларда кечаси ва эрталаб ёмғир ёғиб, қорга айланиши эҳтимоли бор. Кундузи ёғингарчилик бўлмайди. Кечаси 0-5 даража илиқ, баъзи жойларда 2 даражагача совуқ, кундузи 5-10 даража илиқ бўлади.\nҚашқадарё ва Сурхондарё вилоятларида ёғингарчилик бўлмайди. Кечаси 0-5, кундузи 5-10 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, айрим жойларда кечаси ва эрталаб ёмғир ёғиб, қорга айланиши мумкин, кундузи ёғингарчилик бўлмайди. Кечаси 0-5, кундузи 5-10 даража илиқ бўлади.\nШунингдек, тоғли ҳудудларнинг айрим жойларида қор ёғиб, туман тушади. Кечаси 5-10, кундузи 0-5 даража совуқ бўлади.


Бугун Ўзбекистоннинг айрим ҳудудларида ёмғир ёғиши мумкин — Sof.uz\n10.09 08:42 206 Ўзбекистон\n"Ўзгидромет" 10 сентябрь, жума куни кузатиладиган об-ҳаво маълумотини эълон қилди.\nТошкент шаҳрида ҳаво бироз булутли бўлади, вақти-вақти билан ўзгариб туради, куннинг биринчи ярмида бироз ёмғир ёғиши мумкин. Шамол ғарбдан 7-12 метр/секунд тезликда эсади. Ҳарорат кечаси 14-16 даража, кундузи 24-26 даража бўлади.\nҚорақалпоғистон Республикаси, Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 7-12 даража, кундузи 22-27 даража бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади, баъзи жойларда 17-22 метр/секундгача кучайиши мумкин. Ҳарорат кечаси 12-17 даража, кундузи 23-28 даража бўлади.\nТошкент, Самарқанд, Жиззах, Сирдарё вилоятларида ҳаво бироз булутли бўлади, баъзи жойларда ўзгариб туради, куннинг биринчи ярмида баъзи жойларда бироз ёмғир ёғиши мумкин. Шамол ғарбдан 7-12 метр/секунд тезликда эсади, баъзи жойларда 17-22 метр/секундгача кучайиши мумкин. Ҳарорат кечаси 12-17 даража, кундузи 23-28 даража бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 метр/секунд тезликда эсади, баъзи жойларда 17-22 метр/секундгача кучайиши мумкин. Ҳарорат кечаси 15-20 даража, кундузи 28-33 даража бўлади.\nАндижон, Наманган, Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 метр/секунд тезликда эсади, баъзи жойларда 17-22 метр/секундгача кучайиши мумкин. Ҳарорат кечаси 15-20 даража, кундузи 23-28 даража бўлади.\nРеспубликанинг тоғ олди ва тоғли ҳудудларида ҳаво бироз булутли бўлади, баъзи жойларда ўзгариб туради, баъзи жойларда ёмғир ёғади, баланд тоғларда қорга айланиши мумкин. Шамол ғарбдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Ҳарорат кечаси 7-12 даража, кундузи 12-17 даража бўлади.


Дунë, 01 январ 2005\n20 октябр 2019, Тошкент вақти: 16:17\nЭрон ядровий қурол яратишга ҳаракат қилаяптими?\nИроқ босиб олинганидан сўнг, Вашингтон энди "жаҳолат ўқи"даги мамлакатлардан яна бири – Эронга қарши туриши лозим, деган фикрлар президент Буш маъмуриятидаги айрим расмийлар орасида тобора кўпроқ ва тезроқ, гўё ноғора овозидай, янграй бошлади.\nОқ Уй маъмуриятида кутилаётган ўзгаришлар\nИккинчи муддатга президентликка сайланган Жорж Буш шу кунларда янги маъмуриятини тузмоқда. Кузатувчилар навбатдаги кабинетда қиёфалар янгиланиши, бироқ фикрлаш эскича қолишини таъкидлашмоқда. Буш АҚШ ҳукуматидаги 15 вазирдан тўққиз нафарини ўзгартириш ниятида. Ҳамкасбим Ҳасанжон билан бугунги суҳбат ана шу мавзуда бўлади.\nРоссия ва Хитой биринчи марта қўшма ҳарбий машқ ўтказади


Наманганда «Москвич» уриб кетиши оқибатида велосипедчи вафот этди - Namanganliklar.uz\nНаманган шаҳрида «Москвич» велосипедчини уриб кетди.\nМаълум қилинишича, 2021 йил 10 октябрь куни соат 14:20 ларда Наманган шаҳар «Нурафшон» МФЙ Уйчи кўчасида Чортоқ туманида яшовчи, 1989 йилда туғилган фуқаро «М-412» русумли автомашинасини бошқариб бораётиб, ҳаракат хавфсизлигини таъминлай олмаган.\nШу туфайли у йўлни кесиб ўтаётган велосипедчи, Чортоқ туманида яшовчи, 1978 йилда туғилган фуқарони уриб юборган.\nОқибатда велосипедчи олган тан жароҳати оқибатида шифохонада вафот этган.\nУшбу ҳолат бўйича Чортоқ туман ИИБ ҳузуридаги ТБ томонидан 2021 йил 10 октябрь куни Жиноят кодексининг 266-моддаси 2-қисми (одам ўлимига сабаб бўлган транспорт бошқариш хавфсизлиги қоидаларини бузиш) билан жиноят иши қўзғатилган.\n1 579 Ko'rishlar\nЎзбекистонда 6 ва ундан кўп киши истиқомат қилувчи хонадонлар


19.07.21 19:09\tmsk\nАфғонистондаги ўн бешта давлат миссияси ва НАТО вакили «Толибон» (РФ ва бир қатор давлатларда тақиқланган ташкилот) жангариларини ҳарбий ҳужумларни тўхтатишга чақирдилар. Reuters агентлигининг хабар беришича, Доҳадаги тинчлик музокараларида рақобатдош афғон томонлари ўқ отишни тўхтатишга келишолмаганларидан сўнг шундай талаб янграган.\nБундан олдин Абдулло Абдулло бошчилигидаги афғон ҳукумати делегацияси Абдул Ғани Бародар етакчилигидаги «Толибон» делегацияси билан Қатарда учрашган. Икки кунлик музокаралардан сўнг томонлар тинчлик йўлида олий даражали учрашувларни давом эттириш бўйича қўшма баёнот эълон қилганлар. Бироқ, кейинчалик толибларнинг якшанба кунги баёнотида Афғонистонда отишмалар тўхтатилиши тилга олинмаган.\n«Қурбон Ҳайити байрами муносабати билан толиблар қуролларини қўйиб, бутун дунёга тинчлик тарафдори эканларини намойиш этишлари лозим», — дейилади 15 давлат миссияси ва НАТО вакили мурожаатида.\nБаёнотга Австралия, Канада, Чехия Республикаси, Дания, Европа Иттифоқи делегацияси, Финляндия, Франция, Германия, Италия, Япония, Корея, Нидерландлар, Испания, Швеция, Буюк Британия, АҚШ, шунингдек НАТОнинг юқори лавозимдаги вакили қўл қўйган.\nШунингдек, мурожаатда толиблар томонидан яқинда босиб олинган туманларда мактаб ва оммавий ахборот воситаларини ёпишга бўлган уринишлар кескин қораланади.


“БАҲОP НАВОЛАPИ – СИЗГА АPМУҒОН!” ДЕБ НОМЛАНГАН СИНФ КОНЦЕPТИ ЎТКАЗИЛДИ - AmuNews.uz - энг сўнгги янгиликлар\n“БАҲОP НАВОЛАPИ – СИЗГА АPМУҒОН!” ДЕБ НОМЛАНГАН СИНФ КОНЦЕPТИ ЎТКАЗИЛДИ\nМусиқа инсон руҳиятини тетиклаштиради. Ибн Сино ўзининг “Тиб қонунлари”китобида бир ўринда мусиқанинг руҳий таъсир кучига баҳо бериб, гўдакнинг тарбиясидаги аҳамиятини шундай таърифлайди: “Гўдакнинг организми чиниқиши учун икки нарса зарур: бири уни аста қимирлатиб тебратиш, иккинчиси эса онанинг қўшиғи, яъни алладир. Биринчиси боланинг танасига, иккинчиси руҳига тегишлидир”. Демак, мусиқа инсонга маънавий озуқа бўлиши билан бирга уни тарбиялашда ҳам аҳамиятли.\n9-сонли Болалар мусиқа ва санъат мактаби туманимизнинг санъатга ихлосманд ёшларига илк соҳа таълимини бериб, иқтидорларини намоён этишларида муҳим ижодий пиллапоя бўлаётган маскандир. Ушбу муассасада таълим-тарбия олиб, ўз ижоди билан халқимизни хушнуд қилаётган таниқли санъаткор, моҳир мураббий бўлиб етишганлар кўпчиликни ташкил этади.\nМактабда ўқув йили режасига мувофиқ маълум муддатларда турли бўлимлар синфларида санъат сир-асрорларини қунт билан ўрганаётган ўқувчиларнинг синф концертлари ўтказилиб турилади.\nАнъанага мувофиқ шу йилнинг 5 мартида ўтказилган фортепиано бўлими синф концерти мўътабар онахонлар, лобар аёл-қизларга бағишланди.\nУшбу бўлим раҳбари Дилфуза Pаҳимова бошчилигида ўқувчилар тадбирга жиддий ва пухта тайёргарликлар кўришди. Бу бежиз эмас. Шу ўринда айтиш жоизки, синф концертлари муассаса мажлислар хонасида барча ўқитувчилар кўз ўнгида ижро этилади. Ўз-ўзидан маълумки, бунда бўлим ўқитувчиларининг ҳам, шогирдларининг ҳам ўтган даврдаги меҳнати кўзга яққол ташланади. Бу эса саҳнага чиқишда ўзгача масъулият юклайди. Қолаверса, мазкур тадбирга ўқувчилар ота-оналарининг ҳам таклиф этилгани ижро масъулиятини яна ҳам оширди. Аслида бўлим синф концертларини ўтказишдан кўзланган мақсад санъат оламига қадам қўйган ёшларда саҳна маданиятини тарбиялаш, томошабинлар олдида ўзини эркин тутиб, уларга маҳоратини намойиш эта олиш кўникмасини шакллантириш, уларни янги ижодий ишларга руҳлантириш, рағбатлантиришдан иборат.\n“Баҳор наволари - сизга армуғон” деб номланган мазкур синф концерти икки қисмда ўтказилди. Биринчи қисмда ўқувчилар фортепиано, скрипка, труба асбобларида ўзбек ва чет эл композиторларининг аёлни, кўклам фаслини мадҳ этувчи куйларини ижро этдилар. Шу бўлимнинг 1-7 синфларида таълим олаётган ўқувчилар ижросини барча устозлар, ота-оналар қизиқиб тингладилар ва қарсаклар билан олқишладилар.\nКонцертнинг иккинчи қисмида ўқувчилар аёл-қизлар, оналар шаънига таниқли шоирларимиз битган шеърларни маҳорат билан ижро этдилар.\nШунингдек, барчага баҳорий кўтаринки кайфият бағишловчи миллий куй-қўшиқларимиз янгради. Фортепианода ижро этилган. “Чаманда гул”, “Гулдаста”, “Баҳор вальси” каби миллий куйлар барчага манзур бўлди. Шунингдек эстрада хонандалиги бўлими ўқувчи-қизлари ижро этган “Кабутар”, “Лолагуллар” каби қўшиқлари, рақс бўлими қизларининг жозибали рақслари тадбир шукуҳини оширди.\nЎтказилган “Баҳор наволари - сизга армуғон” деб номланган синф концерти тадбири мўътабар ва мунис аёл-қизлар байрамига бағишланганлиги ижрочиларга ҳам ўзгача масъулият ва кўтаринки кайфият бағишлади, маҳорат билан ижро этишга ундади.\n9-сонли Болалар мусиқа ва санъат мактаби ўқитувчилари жамоаси ҳамкорлигида тайёрланган ушбу тадбир ўқувчиларнинг ота-оналарига ҳам жуда манзур бўлди.\n“Зулфияхоним издошлари” деб номланган тадбир ўтказилди\nЯнгиланди: 1173 дақиқа олдин


"V podarok!" - Корпоратив мижозларга\nЯнги йил, 8 март, 23 февраль, севишганлар куни, касб байрамлари учун совғалар қидиряпсизми? Балки ходимларингизни мукофотламоқчидирсиз?\nБиз исталган менежер ва ҳамкорларингизни хурсанд қилиб, ҳайратда қолдиришимиз мумкин.\nУнутилмас совға – бу ходимлариниз ёки ҳамкасбларингизнинг ҳар бири орзу қилиб юрган замонавий, оригинал ва ноодатий совғалардир.\nКомпаниянгиз учун корпоратив тадбирлар\nКомпания ташкил этилган санани ноодатий тарзда нишонлаш, ҳамкорлар билан танишиш ёки хорижлик ҳамкасбларни ҳайрон қолдиришни истайсизми? Биз ҳар қандай катта ҳажмдаги иштирокчилар учун исталган тадбирингизни ташкил этиб бера оламиз! Танлаш ўзингиздан.\nBTL-акциялар ва жалб қилиш дастурлари\nҒолибларга мукофот беришни режалаштираётган реклама компаниясига эгамисиз? Балки премиум карта соҳиблари — энг содиқ мижозларингизга миннатдорлик билдиришни хоҳларсиз? У ҳолда турли акциялар, лотереялар, танловлар, мижозларни жалб қилиш дастурларда мукофот сифатида унутилмас совғадан фойдаланиш — барча акцияларингиз учун энг тўғри қарор бўлади.


"Барселона" футболчиларининг товон пуллари қанча? (батафсил) / CHAMPIONAT.asia\n11:41Сане "Манчестер Сити" билан шартномасини узайтиришдан бош тортди 2 11:35Фарғонада ЎФА вакиллари иштирокида фестивал ташкил этилди 1 11:31VODIY SUPER CUP-2019. Ярим финал жуфтликлари маълум 4 11:16Заа қишда Лондон жамоасига ўтиши мумкин 3 10:53Сёмин: "Атлетико"ни ютиш учун сизда ҳам шундай даражадаги ўйинчилар бўлиши керак" 4 10:29ЕЧЛ. 6-турнинг энг яхши футболчиси бўлиш учун номзодлар эълон қилинди 8 10:01Olamsport: Маҳмуд Мурадовнинг UFCдаги гонорари, дзюдочиларимиз муваффақиятли бошлашди ва бошқа хабарлар 0 09:47Мауро Икарди ПСЖда қойилмақом натижа қайд этмоқда 5 09:24“Бавария” ўз тарихида илк бор бундай натижани қайд этди 11 09:03Гасперини: “Аталанта” тарихга кирди” 2 08:45Месси “Эль-Класико” ҳақида: “Жуда ҳам кучли “Реал”ни кўришни кутяпман” 31 08:26Италия клублари ЕЧЛда 8 йил олдинги натижасини такрорлади 5 08:04Коке “Атлетико” сафида юбилей учрашувини ўтказди 2 07:46Чемпионлар Лигаси тарихида бундай ҳодиса илк бор рўй берди 15 07:45ЕЧЛ. "Байер" - "Ювентус" 0:2 1\n"Барселона" футболчиларининг товон пуллари қанча? (батафсил)\n15 июл 14:00\nТеглар : Жорди АлбаКарлес АленьяЛуиш НетуСержи Роберто Артуро Видаль Лионель Месси Серхио БускетсСамуэль Юмтити Филиппе Коутиньо Клеман ЛанглеРафиньяМалком Усмон Дембеле Антуан Гризманн Жан-Клер ТодибоФренки Де ЙонгИван Ракитич Жерар ПикеАртурДенис СуаресНелсон СемедуМарк Андре тер-Штеген\nДунёда буюк ва бой клубларидан бири ҳисобланган каталонияликлар майдонда бўлгани каби футболчиларининг нархлари бўйича бемалол мақтана олади.\nАслида, Испания грандлари ўз футболчиларига товон пулларини юқори белгилаб қўйишига Неймарнинг ПСЖга ўтиб кетиши сабаб бўлган (Неймар трансфери ҳақида ортиқча тўхталиб ўтмаймиз).\nКелинг, гапни кўп айлантирмайликда, ҳозир "Барселона" футболчиларининг товон пуллари ҳақида маълумот бериб ўтамиз.\nПозиция: Ярим ҳимоячи\nШартнома тузган: 02/11/2015\nТовон пули: € 60 млн. евро\nКлуб академиясидан чиққан ва умидли ярим ҳимоячи дея эътироф этилган бразилиялик футболчини жароҳатлар "қийнаб қўйди". Энди у "Камп Ноу"ни тарк этиш арафасида турибди.\n21. Карлес Аленья\nШартнома тузган: 06/09/2017\nТовон пули: € 75 млн. евро\nБошқа бир Ла Масия тарбияланувчи Алена ўтган мавсум "Барселона" аафида 35 ўйин ўтказди. 75 млн.евролик товон пули узоқ вақт турмайди ва 21 ёшли футболчининг нархи янада ошишига шубҳа йўқ.\n20. Нэлсон Семеду\nШартнома тузган: 14/07/2017\nТовон пули: € 100 млн. евро\n2018/2019 йилги мавсумда каталонияликларнинг ўнг қанот ҳимоячиси сифатида мунтазам ўйнаган Семеду жами 46 та баҳсда майдонга тушди (34 ўйин асосий таркибда).\n19. Иван Ракитич\nШартнома тузган: 09/03/2017\nТовон пули: € 125 млн. евро\n2014 йили "Севилья" клубидан ўтган хорватиялик хавбек икки йил аввал "Барселона" билан шартномасини узайтирди ва натижада унинг товон пули 125 млн. евро этиб белгиланди. У шу пайтга қадар клуб билан 4 марта ЛаЛига ва Испания кубогида ғолиб бўлди ва 1 марта ЕЧЛда ҳам ғалаба қозонди.\n18. Жан-Клер Тодибо\nШартнома тузган: 31/01/2019\nТовон пули: € 150 млн. евро\n"Барса"нинг келажакларидан бири, 19 ёшли орқа чизиқ вакили "Тулуза" клубидан ўтганди. Франциялик ҳимоячи каталонияликлар сафида 2 та ўйин ўтказишга улгурди.\nШартнома тузган: 24/07/2018\nТовон пули: € 180 млн. евро\nБразилиялик иқтидор эгаси ўтган мавсум аввалида "Рома"дан келиб қўшилган. Баъзи нашрларда унинг товон пули 400 млн. еврогача олиб чиқилган бўлса-да, "Барселона"нинг собиқ вица-президенти Жорди Местре Малкомни 180 млн. еврога"лойик кўрди".\n16. Марк-Андре тер Штеген\nШартнома тузган: 29/05/2017\n"Барселона"нинг биринчи рақамли дарвозабонига айланган германиялик посбон жуда катта маҳоратга эга.\nШартнома тузган: 27/06/2019\nТовон пули: € 200 млн. евро\nГарчи Нету Тер Штегенга қадар "Барса" билан шартнома имзолаган бўлса ҳам, унинг янги келишуви товон пули германиялик посбондан юқори бўлишига сабаб бўлмоқда.\n14. Луис Суарес\nШартнома тузган: 16/12/2016\n"Ливерпуль"даги юқори даражадаги ўйини орқали 2014 йили "Барселона" билан шартнома имзолаган Суарес дунёнинг энг яхши марказий футболчиси сифатида ўсиб борди ва 2016 йили клуб била янги шартнома имзолади. Уругвайлик 32 ёшли форвард "кўк-анорранглилар" либосида 247 ўйинда 177 та гоол урган.\n13. Артуро Видал\nШартнома тузган: 06/08/2018\nТовон пули: € 300 млн. евро\nЎтган йили майдон марказидаги бўшлиқни тўлдириш мақсадида Артуро Видал Германия чемпиони "Бавария" клубидан олиб келинганди. 32 ёшли чилилик ярим ҳимоячи 3 йиллик шартнома тузди ва унинг товон пули 300 млн. еврога баҳоланди.\n12. Клемен Лангле\nШартнома тузган: 12/07/2018\nЛангле илк мавсумида 45 та ўйин ўтказди ва Жерар Пике билан янги мавсумда ҳимоя марказида тандем ҳосил қилиши мумкин.\n11. Френки де Йонг\nШартнома тузган: 01/07/2019\nТовон пули: € 400 млн. евро\n"Барселона" жаҳоннинг энг яхши ёш ярим ҳимоячиларидан бири Френки де Йонгни осонликча йўқотмаслиги аниқ. Голландияликнинг товон пули 400 млн. евро.\nШартнома тузган: 09/07/2018\nБиринчи мавсумда ажойиб ўйинлари орқали яхши таассурот қолдирган Артур "Барселона"нинг келажаги сифатида қаралмоқда.\nШартнома тузган: 06/01/2018\nБразилиялик яна бир тўп афсунгари 2018 йил январда катта музокаралардан сўнг Каталония клубига келганди. Аммо, ортда қолган 18 ой мобайнида ўзидан кутилган ўйинни намойиш эта олмади. Шундай бўлса ҳам Коутиньо 400 млн. еврога баҳоланган.\n8. Усмон Дембеле\nШартнома тузган: 28/08/2017\n"Боруссия Д"нинг собиқ ҳужумчиси 2017 йилда янги клуби билан 5 йиллик шартнома имзолаганди. Дастлабки икки мавсумида жароҳатлар ва мураббийнинг тўғри фойдалана олмагани сабабли Усмон ўсишда бироз тўхтаб қолганини кузатиш мумкин. Шунга қарамай, франциялик йигитдан умидлар ҳали ҳам катта.\n7. Жорди Алба\nШартнома тузган: 28/02/2019\nТовон пули: € 500 млн. евро\n2012 йилдан бери каталонияликлар сафида ҳаракат қилиб келаётган Алба ҳозирги кунда клубнинг биринчи рақамли чап қанот ҳимоячиси саналади. Бунга исбот сифатида 30 ёшини қар олишга бир ой қолганда "Барселона" билан шартномасини 5 йилга узайтирганини келтириш мумкин. 500 млн. евро товон пули белгиланган испаниялик латэрал Бартомеу жамоасида 300 та ўйин ўтказишга муваффақ бўлди (15 та гол).\nШартнома тузган: 27/09/2018\nДунёнинг энг яхши марказий ярим ҳимоячиси бўлишга асосий номзодлар қаторига киритиладиган Бускетс "Барселона" академиясидан чиққан ва клубнинг асосий қисмига айланган. Жамоа у билан 2018 йили 5 йиллик янги шартнома таклиф қилганидан эртага 31 ёшга тўладиган Серхио каталонияликлар учун қанчалик қадрли футболчилигини тушуниб олиш қийин эмас.\n5. Самуэль Юмтити\nШартнома тузган: 04/06/2018\n2016 йилда "Лион"дан ўтган Юмтити 3 йилда асосий ҳимоячи сифатида "Барселона" ўйинларида майдонга тушди. Ҳозир унга 500 млн. евро бера оладиган клуб топилармикин?\n4. Сержи Роберто\nШартнома тузган: 19/01/2018\n"Барселона" ПСЖни 6:1 ҳисобида ютганини эслайсизми? Ўша кечада Роберто сўнгги голни уриб қаҳрамонга айланганди. Унинг ҳозирги товон пули 500 млн. еврога чиқишида юқоридаги муваффақаятнинг ўрни бўлакча.\n3. Жерар Пике\nШартнома тузган: 30/01/2018\nБир неча йиллардан бери "Барселона"нинг асосий устунларидан бири бўлиб келаётган Пикенинг хизматлари ҳам Каталония клуби учун қадрли. Испания терма жамоасида фаолиятини якунлаган 32 ёшли ҳимоячи ҳали ҳам "Барса" учун керакли футболчи саналади.\nШартнома тузган: 25/11/2017\nТовон пули: € 700 млн. евро\nФутбол тарихидаги "эчки"лардан бири (GOAT - Greatest of all time - энг буюк футболчи) кўплаб янгилаб бўлмайдиган рекордлар ўрнатган. У ҳақда изоҳ (#NoComment) бериб ўтириш шарт эмаслигининг ўзи унга берилган энг яхши таъриф бўлса ажаб эмас.\nШартнома тузган: 12/07/2019\nТовон пули: € 800 млн. евро\nМессининг "Барселона"даги обрўсига қарамай куни кеча таништирилган Антуан Гризманнинг нархи аргентиналик юлдуздан баланд. Бунга сабаб сифатида франциялик ҳужумчи Леодан 4 ёшга кичиклигини келтириш мумкин.\nP.S. Юқорида кўрсатилган товон пулларини тўлаган клуб, "Барселона" раҳбариятининг ижозатисиз футболчини ўз сафига қўшиб олса бўлади. Бунда фақат футболчи билан келишиб олишнинг ўзи кифоя.\nМанба\t: squawka.com\nГасперини: “Аталанта” тарихга кирди” 2\nМесси “Эль-Класико” ҳақида: “Жуда ҳам кучли “Реал”ни кўришни кутяпман” 32\nЕЧЛ. "Бавария" - "Тоттенхэм" 3:1 5\nСамвел Бабаяндан сўнг "Локомотив"ни ким бошқариши маълум бўлди 56\nОмар Моманидан карикатура: Фати тез орада Мессининг ўрнини эгаллайди 22\n"Локомотив" мураббий танловида якуний қарорга келди 78\n"Локомотив" посбони дунёнинг энг кучли уч дарвозабони номини айтди 5\nBreaking: Россия 2022 йилги Жаҳон чемпионатида иштирок этмайди


Ўзбекистон бўйлаб 46 нафар бемор коронавирусдан соғайди — Sof.uz\nЖАҲОН 6,679,897 3,226,893 391,633\nЎзбекистон бўйлаб 46 нафар бемор коронавирусдан соғайди\n6.05 13:08 322 Тиббиёт\nСоғлиқни сақлаш вазирлигининг хабар беришича, юртимизнинг бир йўла икки ҳудудидан: Андижон вилоятидан 7 нафар, Наманган вилоятидан 31 нафар, жами 38 нафар бемор бутунлай соғайиб, реабилитацияга кузатилди.\nАндижонда дарддан фориғ бўлганларнинг 6 нафари эркак, 1 нафари аёл бўлиб, барчаси ушбу вилоятдан. Беморларнинг ҳаммаси коронавирус инфекциясига чалинганлар билан мулоқот орқали касалликни юқтириб олишган. Улар орасида энг ёши каттаси 48 ёшда бўлса, энг ёши кичиги 10 ёшда.\nНаманганда соғайганларнинг 14 нафари эркак, 17 нафари аёллар бўлиб, уларнинг ҳам барчаси ушбу вилоятдан. Беморларнинг ҳаммаси коронавирус инфекциясига чалинганлар билан мулоқот орқали касалликни юқтириб олишган. Улар орасида энг ёши каттаси 60 ёшда бўлса, энг ёши кичиги 9 ёшда.\nШунингдек, Бухоро вилоятида 5 нафар, Самарқанд вилоятида эса 3 нафар, жами 8 нафар коронавирусга чалинган беморлар тўлиқ соғайди.\nБухорода шифо топганларнинг 4 нафари ушбу вилоятдан бўлиб, коронавирус инфекциясига чалинганлар билан мулоқот орқали касалликни юқтириб олган. 1 нафари эса Тошкент шаҳридан бўлиб, Россиядан чартер рейс билан Бухорога олиб келинган ва карантинга олинган. Коронавирус инфекцияси тасдиқлангач, шифохонага жойлаштирилган. Уларнинг 2 нафари эркак, 3 нафари аёл бўлиб, энг ёши каттаси 50 ёшда бўлса, энг ёши кичиги 14 ёш.\nСоғайганлар вилоят соғлиқни сақлаш бошқармаси масъуллари иштирокида реабилитацияга кузатилди.\nСамарқандда тузалганларнинг 3 нафари (7 ёшли, 31 ёшли ҳамда 78 ёшли) ҳам эркак бўлиб, ушбу вилоятнинг Тойлоқ туманидан. Улар коронавирус инфекциясига чалинганлар билан мулоқот орқали касалликни юқтириб олган.\nСоғайганлар айни пайтда вилоят соғлиқни сақлаш бошқармаси масъуллари иштирокида реабилитацияга кузатилмоқда.\nҲозирда мамлакатимиз бўйлаб коронавирус инфекциясидан соғайган беморлар 1547 нафарни ташкил этмоқда.\n3.06 21:55 9276\n2.06 12:56 5249\nКеча, 16:07 228 Тиббиёт


101 – ХАБАР КИЛАДИ. Қонунга амал қилинг » Учкудуқ туман ҳокимлиги расмий веб-сайти\nБош саҳифа / Туман ҳақида / Янгиликлар / 101 – ХАБАР КИЛАДИ. Қонунга амал қилинг\n101 – ХАБАР КИЛАДИ. Қонунга амал қилинг\n24-04-2019, 11:33, admin\nЎзбекистон Республикаси «Ёнғин хавфсизлиги Қонуни» қонунчилик палатаси томонидан 2009 йил 24 июнда қабул қилинган, Сенат томонидан 2009 йил 28 августда маъқулланган Ўзбекистон Республикаси биринчи Президенти томонидан 2009 йил 30 сентябр куни тасдиқланган. Ушбу қонуннинг 11-моддаси Фуқароларнинг ёнғин хавфсизлиги сохасидаги ҳуқуқ ва мажбуриятлари.\nФуқароларнинг ёнғин хавфсизлиги сохасидаги ҳуқуқ ва мажбуриятлари.\nЁнғин келиб чиққан тақдирда ўз соғлиғи ва мол-мулкининг ҳимоя қилиши;\nЁнғин туфайли узига етказилган зарарнинг ўрни белгиланган тартибда қопланиши;\nЎз соғлиғига ва (ёки) мол-мулкига зарар етказган ёнғинннинг келиб чикиш сабаблари хамда шароитларини аниқлашда иштирок этиш.\nЁнғин хавфсизлиги масалалари буйича белгиланган тартибда ахборот олиш;\nЁнғиндан сақлаш хизмати етиб келгунига қадар одамларни мол-мулкини қутқариш ва ёнгинларни учириш юзасидан чоралар куриш;\nЁнғинларни ўчиришдан сақлаш хизматига кумаклашиш;\nЁнғин хавфсизлигини таъминлашда, шу жумладан кунгилли ёнғиндан сақлаш хизмати фаолиятида иштирок этиш ҳуқуқига эга.\nФуқаролар. Ёнғин хавфсизлиги талабларига риоя қилиши;\nЁнғинни сезиб қолганда бу хақда ёнғиндан сақлаш хизматига дархол хабар бериши.\nЎзига қарашли ишлаб чиқариш хўжалик биноларини, турар жойларни ва бошқа бинолар хамда иморатларни белгиланган тартибда ёнғин назоратини амалга ошириш мақсадида куздан кечириши ва текшириши учун ёнғин назорати органларининг мансабдор шахсларига имконият бериши шарт.\nФуқаролар қонун хужжатларига мувофиқ бошқа ҳуқуқларига эга бўлиши ва уларнинг зиммасидан бошқа мажбуриятлар бўлиши мумкин.\nШахримизда яшовчи ҳар бир фуқаро ёнғин хавфсизлиги сохасидаги ҳуқуқ ва мажбуриятларини яхши билса ва унга амал қилса ўзини ва ўзгалар ҳаётини ҳамда мол-мулкини ёнғин офатидан сақлашда зиммасидаги инсонийлик мажбуриятини бажарган бўлади.\nШКБ ЁХБ ЁН ва ПГ кичик инспектори сафдор Ф.Б.Улуғов\nЯнги курилиш масканларини ёнғиндан асранг.


Клининг Энема | medu.uz - Дорилар ҳақида маълумотлар ўзбек тилида\nHome Йўриқномалар Клининг Энема\nПрепаратнинг савдо номи: Клининг энема\nТаъсир этувчи моддалар (ХПН): натрий фосфати, натрий бифосфати.\nДори шакли: ҳўқна учун эритма\nнатрий фосфати 7,2 г,\nнатрий бифосфати 19,20 г,\nёрдамчи моддалар: натрий бензоати, тозаланган сув.\nТаърифи: тиниқ, ҳидсиз эритма.\nИчак перистальтикасини рағбатлантиради ва сурги таъсир кўрсатади. Клининг Энема қўлланганидан кейин 5 минут ичида ичакни бўшашини таъминлайди. Препарат ичакни хавфсиз тозалашини ва пастга тушувчи чамбар ичакни оғриқсиз ва спазмсиз тўлиқ бўшатилишини таъминлайди.\nКлининг Энема қабзиятни даволаш учун, ректал текширувдан олдин ичакни тозалаш учун, қорин бўшлиғи рентгенографиясида, кичик чаноқ аъзоларида ва қорин бўшлиғида жарроҳлик амалиётларни ўтказишга тайёрлаш учун қўлланади. Жарроҳлик амалиёти, ҳомиладорликда, туғруқдан олдинги, туғруқдан кейинги, шунингдек умумий жарроҳлик амалиётдан кейинги даволашда ичакни бўшатиш учун қўлланади.\n2 ёшдан катта бўлган болаларга: катталарга мўлжалланган дозанинг ярми (тахминан 60 мл) ёки шифокор тавсияси бўйича буюрилади.\nМуолажани бажариш учун одамни зарурий ҳолати чап ён бошга ётиб ва ўнг оёғини тизза +бўғимини букиб ёки тизза-тирсак ҳолатида бошини ва қоринни пастга қаратиб турилади. Бу икки ҳолатда ҳўқна учлиги тўғри ичакка енгил киради.\nҲўқнани ўтказиш усули\nФлакон сиқилгандан кейин ва муолажа якунлангандан кейин флаконда суюқликнинг маълум миқдори қолиб кетиши мумкин, флаконни охиригача бўшатиш шарт эмас, чунки унда оз миқдорда суюқликнинг қўшимча ҳажми сақланади, у препаратнинг керакли дозасини таъминлайди. Бемор то ич келишига кучли қистовлар пайдо бўлгунча, яъни тахминан 2-5 минут мобайнида шу ҳолатда қолиши керак.\nПрепарат тўғри ва хавфсиз қўллаш учун муолажа талабларга мувофиқ кўрсатмалар бўйича бажарилиши талаб қилинади.\nМуолажани эҳтиёткорлик ва майинлик билан киндик соҳаси йўналиши бўйича тўғри ичакка киритилишини тиббиёт ходими унутмаслик керак. Ичак тешилиши мумкинлиги ва тўғри ичак сенсор иннервацияси етарли бўлмаганлиги туфайли киритишда эҳтиёткорлик зарур.\nЮқори сезувчанлик, тўғри ичакдан қон кетиш (сабаби геморрой бўлмаган), коло- ёки илеостома, ўткир аппендицитга гумон бўлганда қўллаш мумкин эмас.\nСимптомлари: диарея, қоринда оғриқ.\nҲўқна учун эритма, 120 мл дан полиэтилен флаконларда.\n15ºС дан 30ºС гача бўлган ҳароратда сақлансин.


Идигул ҚОСИМЗОДА - Миллий либос менга жуда ярашади - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 09 Феврал 2017\tКӯришлар: 1172\n2015 йили Тинчлик ва миллий бирлик асосчиси – Миллат пешвоси муҳтарам Президентимиз биз - беш минг нафар аёллар билан учрашувда: - «Ҳурматли аёллар, буюк эркакларингизнинг кўнглини топинг. Агар турмуш ўртоқларингизнинг кўнглини топсангиз, ҳаётингиз шоҳона ўтади», - дея таъкидлади.\nМен ҳам шу ўринда бир нарсани сўрайман: - Эркаклар, сизлар ҳам аёлингизнинг илиқ қалбига бир бор қулоқ тутиб, яхши англасангиз, ҳаммаси яхши бўларди.\nОилада аёллар мақоми…\nАёл хонадонга оила самимиятини бажо айлаш, барча шароитларни яратиш учун келади. Аёл - хонадоннинг рўшнолиги, оила чироғи. Эркак киши ҳам ишдан қайтгани ҳамоно: - «Онанг қани?» - деб сўрайди. Агар аёл бир кун уйда бўлмаса, «Кўйлагим қани, пайпоғим қани, пойафзалим қани?» - дея излай бошлашади. Энди айтинг, нима учун ҳамма зўравонликлар аёлга қилиниши керак? Эркаклар ўзлари бир ўйлаб кўришлари лозим. Биламан, аёлининг гапини тингловчи эркаклар «хотинқули», деган номни олишдан қўрқишади. Йўқ, йўқ, хотинқули, деган гап йўқ. Аёл табиатан яратувчидир. У яратувчанлик йўлида тинимсиз меҳнат қилади. Сиз унинг қалбига қулоқ тутинг. Аёлни фақат тўғри тушуниб, англасангиз, нур устига аъло нур бўлади.\nИккинчи хотин олишга қарор қилган эркак…\nКечирасизлар-у, бизда «Фарзандлар таълим ва тарбиясида ота-оналар масъулияти тўғрисида»ги қонунга, умуман, риоя этилмайди. Эркаклар уч талоқ қилиб, хотинининг жавобини беришади. Лекин тўрт нафар фарзандини ўйлашмайди. Уларнинг келажакда қандай яшаши ҳақида қайғурмайдилар. Ёки хотинининг устига яна хотин олишади, ундан кейин яна хотин оладилар. Эркак кишининг оила масъулиятини ҳис қилмаслиги, ҳақиқатдан ҳам, ташвишлидир. Бу масалада шундай таклифни илгари сурдим. Агар эркак киши пули кўпайиб қолгани сабабли ёки ўзини кўрсатиб қўйиш учун яна битта хотин олишни истаб қолган бўлса, аввал биринчи хотини ва фарзандлари учун барча шароитларни муҳайё этсин. Икки хотинининг уй-жойи алоҳида бўлсин, бир-бирини кўрмасинлар ва жанжал ҳам қилишмасин. Бунинг устига, «Майли, фарзандларимни олишим мумкин, лекин хотинимни кўришни истамайман», дейишади. Наҳотки, шу қадар жоҳил бўлсак? Сен билан неча йиллар бирга яшаб, фарзандларингни дунёга келтирган аёлдан бугун юз ўгирсанг. Лекин бирон ота фарзандларини онасиз тарбия қила олмайди. Ўгай она ҳам фарзандлар учун ҳақиқий онадек бўлолмайди. Бизнинг «Чароғи ҳидоят» таълим марказимизга фақат мана шундай қизлар мурожаат қилишади. Улар она меҳрига зор, оналарини уйдан қувиб чиқариб, ўрнига ўгай она олиб келишган. Ҳақиқий мусулмонлар бир-бирига нисбатан эҳтиромли бўлиши керак. Биласизми, жуда мушкул кунларни бошимиздан кечирганмиз. Биз ҳеч қачон бошқага нисбатан эҳтиромсизлик қилмаслигимиз керак. Бировнинг фарзандини не-не ваъдалар бериб, уйингизга келин қилиб олиб келсангиз-у, унга нисбатан зўравонлик қилсангиз. Бу мусулмончиликка ҳам тўғри келмайди. Аввалги йиғилишда «Иккинчи хотин олишга ижозат берган бўлармидингиз?» деб сўрашганида мен: «Йўқ. Чунки эркакларимиз мустаҳкам иродага эга эмаслар»,- деб жавоб берганман. Ҳозир буни таҳлил қилиб ўтиришнинг мавриди эмас. Агар истасангиз, комитетга келинг, мен буни таҳлиллар асосида исботлаб бераман.\nМиллий либослар тўғрисида…\nСаккиз йил Тиллар институтида тарбиявий ишлар бўйича проректор бўлиб ишладим. Миллий либос менга жуда ярашади. Миллий кийимларимизни кийганимда, ярашганидан кайфиятим кўтарилиб кетади. Яқинда Хоруғ шаҳрига сафар қилдим. Мен миллий либосларимизни, ҳатто, Бадахшоннинг 24 даража совуқ ҳароратида ҳам кийдим. Тоғли Бадахшон мухтор вилояти хотин-қизлари миллий либосларда келишди. Улар таълим олишга ҳам алоҳида эътибор қаратишади. Бу минтақанинг хотин-қизлари Тожикистон мустақиллигини шу даражада мадҳ этишадики, бизу сиз илму маърифат марказида бўла туриб, улардек васф эта олмаймиз.\nБугун Ҳукуматда бўлган мажлисда давлатимиз бошлиғи ҳам айтиб қолди:\n-Бир ходимим Бадахшон ва Афғонистон чегараси ўртасидаги бозорни айланиб юрганида қоп-қора кийинган киши келиб: «Давлат хизматчисимисиз?»- деб сўрабди. «Ҳа». «Тожикистонда ҳам эшитишимча, бегона маданиятга эргашиш ҳолатлари кузатилаётган экан. Ана шу бегонапарастликка йўл бермасликларингизни истайман. Акс ҳолда, ўз ҳуқуқларингизни поймол қиласизлар»,- дебди.\nМен мустақиллик эндигина қўлга киритилган даврни ҳеч қачон унутмайман. Бир булка нон учун соатлаб навбатда турганмиз. Бугун мустақиллигу миллий бирликни қўлга киритганимизда, наҳотки, битта хорижий кинони томоша қилиб, уларнинг маданиятига эргашишимиз керак. Ўз миллий либосларимизу маданиятимиз йўқми? Тўғри, биз давлат хизматчиси ҳисобланамиз. Расмий либосларда юришимизга тўғри келади. Лекин шанба кунлари Хотин-қизлар ва оила комитетига бир марта ташриф буюринг. Ана ўшанда барча ходимларимиз миллий либосларда ишга келганликларини кўрасиз. Бадахшонда бегона маданиятга эргашиш ҳолатларини учратмайсиз. Қариндошлик никоҳлари, эрта турмушга узатиш ҳам йўқ у ерда. Улар фарзандларини касб-ҳунарли қилишга интилишади. Суғд вилоятида ҳам йўқ, Хатлонда камайган. Ҳамма қонунбузарликлар мамлакат пойтахти – Душанбе шаҳрида кузатиляпти.\nҲуқуқ ҳимояси органлари иштирокида рейд ўтказганимизда ўша ҳижоб ўранган аёлларнинг қўшмачилик билан шуғулланаётганларининг шахсан гувоҳи бўлдик. Мен буни ўз кўзларим билан кўрдим ва тўғрисини айтсам, бу жуда жирканчли эди. Бегона маданиятга эргашишда давом этаверсак, енгилоёқлик ҳам ўз-ўзидан келади. Мана шундай қизлар билан суҳбатда улар бу йўлга бошқалар туфайлили кириб қолганликлари маълум бўлади.\nЯна бир воқеа ҳақида тўхталиб ўтмасам бўлмайди. Ислом институтида таълим берувчи бир аёл менга мурожаат қилиб, эри ичкиликка ружу қўйгани учун у билан яшашни истамаслигини айтди. Бу аёл ўзини мусулмон ҳисоблайди. Юзи, танасини ёпиб, шу билан бир вақтда, уч фарзандининг отасини кофир, дея атайди ва у билан яшашни истамаслиги жуда ғалати. Эркакнинг онасидан сўраб билишимча, у аввал спиртли ичимликлар ичмаган, намунали оила бошлиғи бўлган ва сўнгги вақтларда ичкиликка ружу қўйган. Мен ўша аёлга нафақат ўз эрининг ҳуқуқини поймол қилгани, балки бундан кейин аудиторияга кириб, ёшларга таълим бериш ҳуқуқига эга эмаслигини ҳам айтдим.\nДушанбе шаҳридан бироз четга чиқсак, қизлар дарсдан четда қолган, ўғил болалар соқол қўйганини учратамиз. Маориф ва илм вазирлигини ҳам даъват қилдик. Синтетик матодан тикилган ҳижобни мунтазам кийиб юриш ортидан бир қизнинг танасида яра-чақа пайдо бўлибди.\nҲижоб ўраган бир қизчага мурожаат қилганимда: «Нима дейсиз, нима дейсиз?»-деди. Қаранг, мустақиллик даврида яшаб турганимизга қарамасдан, ўша гўдакнинг қалбига қўрқинчу ваҳима ва хурофотпарастлик жойланган.\nЮртимиздаги тинчлигу осойишталикни биз сақлашимиз керак. Бирон нарса десангиз, эркаклар ижозат бермайди, деймиз. Ўзимизга керак бўлса, уларнинг кўнглини, албатта, топамиз. Фарзандларимизни ватанпарварлик руҳида вояга етказайлик. Ватан ва онага нисбатан меҳру муҳаббат руҳида тарбиялайлик. Миллий бирликнинг 20 йиллигига комил бирдамликни барпо этишнинг уддасидан чиқишимиз керак. Бу оиладорлик, давлатчилик ва қўни-қўшни, қариндош-уруғчиликда ҳам кўзга ташланиши керак. Бегона маданият биз учун бегоналигича қолаверсин. Аёллар билан суҳбату мулоқотлар чоғида ҳам бегоналарга эмас, балки ўз она-момоларига тақлид қилишлари зарурлигини тушунтирамиз.\nБугун: 20-01-2020 23:43:17


Беванинг тинчини бузган ёрдам... » Ўзбекистон янгиликлари – Zamin.uz\nБеванинг тинчини бузган ёрдам...\nҲаётни кузата туриб, айрим одамларнинг ғалати қилиқларидан таажжубга тушаман, ғашланаман, ўйламан. Дунё ташвишлари, рўзғор, турмушидан ортиб бировларнинг ҳаётига аралашиб, суқилиб гап-сўз қилиб юрадиганлар шундай тиғиз замонда қандай вақт топар эканлар а? Бизга ўхшаганлар бўш пайтида ҳам банд бўлиб, юмушларга кўмилиб юрган бир пайтда, айрим одамларнинг, айниқса, эркакларнинг одамлар орқасидан ғийбат гапларни тарқатиб юрганини кўриб асабларим қақшайди. Билмадим, балки бу гаплар матбуотга олиб чиққулик даражада эмасдир, балки мен ҳам майда гаплик қилаётгандирман. Аммо бугун эркаклар ҳақида кўп салбий гаплар чиқаётган пайтда, мен эркак қавмининг бир вакили сифатида айни шу иллатга чалинган жинсдошларимнинг фитратига назар ташлашни инсоний бурчим деб билдим.\nҲамкасблар билан бир жойда кўп ишлайверсанг, худди ака-укадек яқин бўлиб қоларкан киши. Биз тўрт ҳамкасб дўст ўн икки йил бир жойда ишлаб, қадрдон бўлиб қолгандик. Ўтган йили тўсатдан бир дўстимиз вафот этди. Оила паноҳидан айрилиб, аёли уч бола билан ёлғиз қолди. Биз қолган уч дўст ҳар икки-уч ойда ойлик олганимизда кам-камдан йиғишиб, марҳум оғайнимизнинг оиласига ёрдам қилиб турардик. Ҳеч қачон бир киши бормаганмиз. Албатта икки киши бўлиб бориб, дарвоза олдидан дўстимизнинг тўнғич ўғилчасини чақиртириб, атаган ёрдамимизни бериб, ҳол-аҳвол сўраб қайтардик. Ҳеч қачон раҳматли дўстимнинг аёли ёлғиз ўзи олдимизга чиқмас, албатта ёнида ўғилчаси бўларди. Бир йил мобайнида дўстимизнинг оиласидан хабар олиб турдик. Яқинда Қурбон ҳайити муносабати билан арафа куни дўстимизнинг болаларидан хабар олгани дарвозасини тақиллатсак, аёли ғамгин бўлиб ўғилчасини етаклаб чиқди.\nСизларга мингдан минг раҳмат,- деди жувон ердан кўз узмай шикаста товушда,- шунчалик раҳматли дадамизни ҳурмат қилар экансизлар. Болаларим билан ҳамиша ҳаққингизда дуодамиз. Фақат сизлардан илтимос, энди бошқа келиб юрманглар. Одамлар нотўғри тушунибди. Маҳалла-куйда менга тагдор гап қилишяпти. Айрим аёлларнинг кўз қараши ҳам ўзгарган. Маҳалламизда сизлар билан бирга ишлайдиган бир одам бор, биласизлар... Ўшаларнинг аёллари қўни-қўшниларга ҳар хил гапларни гапирибдилар... Энди овора бўлманглар, илтимос. Ўзимиз бир амаллармиз. Ортиқча гап-сўзга тоқатим йўқ. Бошимга тушган мусибат юкини кўтарайинми, одамларнинг маломатиними...\nБу гаплардан ёрдам олиб борган дўстим иккимиз донг қотиб қолдик. Бу қандай гап бўлди, энди?! Раҳматли дўстимизнинг аёли айтган – биз билан бирга ишлайдиган уларнинг маҳалладоши бўлган кишини кўз олдимга келтириб, нафрат ва ғазабдан қақшаб кетдим ўша топда. Эркак деганлари ҳам шунқанги мунофиқ, икки юзламачи бўлар экан-да!? Бизга:\n- Раҳматли Икромжоннинг оиласидан хабар олиб яхши қиляпсизлар. Ишхона ҳам байрамларда раҳматлининг болаларидан хабар олиб турса яхши бўларди, -деганди. Наҳотки, уйидагиларга бошқа гап гапирган бўлса!\nМарҳум дўстимизнинг уйидан хижолатчиликми, хафачиликми, хуллас, алланечук юракни ғаш қиладиган ҳис билан қайтдим. Уйга келиб хотинимга бор гапни гапирдим.\nМендан бир оғиз маслаҳат сўрамабсиз-да, дадаси,- деб гап бошлади аёлим ҳам мулоҳазали оҳангда.- Ўзи Замира келин- раҳматли Икромжон дўстинингизнинг аёли тунов куни менга қўнғироқ қилиб, “опа, муллакамларга айтиб қўйинг, ёрдам шарт эмас, одамлар нотўғри тушуняпти. Улар билан бирга ишлайдиган Умар аканинг аёли қайси куни дўконга чиқсам, эрингизнинг оғайнилари сизникига жуда серқатнов бўлиб қолишибдими, фалон қишлоқлик писмадончи раҳматли бўлган оғайнисининг аёлини никоҳига олиб, кам-кўстидан хабар олиб юрган экан, дегандай гап қилди. Менга ортиқча гапнинг кераги йўқ, Худо етказган ризқимизни ошаб, насибамизга рози бўламиз. Фақат тинчимизни бузишмаса, бўҳтон қилишмаса бўлди” деганди. Мен жаҳлингиз чиқмасин, деб сизга индамагандим. Аслида бошидан хато қилгансизлар.\nДўстингизнинг оиласига ёрдам қилиш кўнглингизда бўлса, уни ишхонангиздаги аёллар биланми ё мен ёки бошқа ходимларингизнинг аёли орқали юборишингиз керак эди. Савоб қиламан, деб бир бечора аёлнинг кўнглини синдириб қўйганларингиз ёмон бўлибди. Ҳозир одамларни биласиз-ку, салгина тайрилсангиз, йиқитиб, тепиб ташлашади. Жамоадошингиз ҳалиги Умар аками, ким деганига ҳам қойил қолмадим. Эркак кишига нима зарил, бева аёлга маломату бўҳтон қилиш...\nХотиним нималарнидир тинмай жаврай кетди. Унинг гаплари бир-бирда қулоғимга кирар, чап кўксим қаттиқ-қаттиқ санчди. Тўғриси... ўша нусха билан бир ҳаводан нафас олаётганимдан нафратланиб кетдим. Раҳматли ҳамкасб дўстимиз билан қанчалик яқин эканимизни, жойи келганда бурда нонни баҳам кўришимизни биларди. Вафотидан кейин дўстимизнинг оиласига ёрдам бераётганимизни, болаларидан хабар олиб туришимизни жамоада ҳамма биларди. Бефаросат хотинига маломат гапларини қайси тил билан айтди экан, ҳайронман...\nБу воқеа менга яхшигина сабоқ бўлди. Одамлардан эҳтиёт бўлиш кераклигини, ҳамма кўнгли тоза эмаслигини уқтирди бу сабоқ. Меҳр-мурувватли бўлиш яхши экан, аммо киши ўзи ва ўзи билан мулоқот қилаётган томоннинг шаънини ўйлаб қадам ташлаши шарт эканини англатди бу ибрат. Қолаверса, яна бир аччиқ ҳақиқатни англатдики бу- эркак турқидаги кимсаларнинг ҳаммаси ҳам ЭР, МАРД деган шарафга лойиқ эмас экан...\nЯнгиликлар » Жамият » Беванинг тинчини бузган ёрдам...\n12:09 Одамларнинг юзини ерга қаратган реклама: «Пул яхши, аммо…»\n01:27 Меҳмонни яхши ёки ёмонга ажратиш мумкинми?\n08:30 Шавкат Мирзиёев: «Пастга тушиб, одамларнинг дарди билан яшаш — яккаю ягона ва энг улкан мақсадимиздир»\n12:40 Японияда арилар тинчини бузган спортчилардан ўч олди\n06:25 Эркаклар қандай аёлларга уйланишни яхши кўришади?


Ўзбекистонда силни масофадан туриб даволаш имконияти яратилди - Халқ сўзи\n15:38 16 Апрель 2018 Жамият\nМамлакатимизда сил касаллигини даволаш ва ташхис қўйишда масофадан туриб маслаҳатлашиш имкони яратилди. Ўзбекистон Соғлиқни сақлаш вазирлиги, АҚШ Халқаро Тараққиёт Агентлиги (ЮСАИД) ва Республика ихтисослаштирилган фтизиатрия ва пульмонология илмий-амалий тиббиёт маркази билан ҳамкорликда Тошкент шаҳрида очилган Инновацион масофавий ўқитиш ва мониторинг маркази ана шундай имкониятни ҳам тақдим эта олади, деб ёзади ЎзА.\n— Силни даволашда, айниқса, дори воситаларига чидамли турини аниқлашда бир эмас бир неча мутахассисларнинг фикри керак бўлади, — дейди ЮСАИДнинг Силга қарши кураш дастури Минтақавий тиббий директори Михаил Волик. — Масофадан туриб мулоқот қилиш имконияти сабабли шифокорлар пойтахтга келмай туриб ҳам ўзаро фикр алмашиш имконига эга бўлишди. Бугун малакали мутахассисларни нафақат пойтахтда балки, вилоятларда ҳам етиштиришга эҳтиёж катта. Масофавий технологиялар эса энг камхарж усуллардан бири саналади. Таълимда жорий этиладиган замонавий инновациялар натижасида, бу ердаги мутахассислар ҳам яқин орада ўз ноу-хаулари ва даволашдаги янги ёндошувларини жаҳонга экспорт қила оладилар. Бизнинг бош мақсадимиз эса, касалликни эрта аниқлаш, эрта даволаш ва максимал натижага эришишдан иборат.


ЖАМШИД КАРИМОВ: ИСЛОМ КАРИМОВ ВАФОТИНИ БЕШ ОЙГАЧА СИР САҚЛАШДИ (интервью, 4-қисм) – Ўзбекистон Инсон Ҳуқуқлари Жамияти\nасосий эркинликлар, Инсон Ҳуқуқлари, Коррупция, суҳбатлар, ўиҳж Add comments\nСуратда: Ислом Каримов оиласи ва қариндошлари.\nЁмонқулов билан бирга…;\n1.Ўткир варианти – касаллик бошланишида қисқа муддат қўрқув ҳисси, ҳиссий қувватсизлик, жиззакилик каби продромал белгилар мия ичи гипертензияси ошиши шароитида кузатилади. Бу ўзгаришлар куннинг вақтига ва ташқи муҳит шароитига боғлиқ бўлмаган ҳолда ривожланади, ва кескин равишда онгнинг чуқур бузилишигача боради. Беморларда аллопсихик ориентацияни бузилиши, ҳовлиқиш пайдо бўлади. Психомотор қўзғалиш ва агрессияни келиб чиқишига сабаб бўладиган галлюцинациялар ривожланади. Улар кўпинча кўрув, кам ҳоллларда эшитув галлюцинациялари бўлиб, қўрқинчли ва императив (қатъий) кўринишга эга. Бундан ташқари психосенсор бузилишлар, ҳиссий галлюцинациялар, апраксия ва агнозия ҳам учраши мумкин. Буларнинг барчаси онгнинг енгил бузилиши фонида кузатилади. Аммо жуда тез онгнинг чуқур бузилиши – сопор ва кома ҳолати ривожланади, аксарият ҳолларда тонико-клоник тутқаноқ хуружлари қўшилади. Текширишлар шуни кўрсатдики, бундай руҳий бузилишнинг ривожланиши энцефалит клиникасининг оғир кечишини ва кўпинча летал натижа бўлишини белгилаб беради. Руҳият бузилишининг ўткир варианти аксарият ҳолларда бактериал менингоэнцефалитларда учрайди.\n2.Ўткир ости ёки абортив варианти – бу вариантда руҳий бузилишлар қисқа муддат давом этади ва асосан касаллик дебюти даврида кузатилади. Ўз вақтида бошланган этиотроп ва патогенетик даволаш натижасида бу бузилишлар тез ўтиб кетади. Беморларда қисман дезориентация, узуқ-юлуқ кўрув ва эшитув галлюцинациялари, иллюзиялар ва юқори ишонувчанлик кузатилади. Олиб борилаётган муолажалар беморларда агрессив ҳолатни ва салбий ҳаракатларни келтириб чиқаради. Беморнинг аҳволи яхшилангач, уларда бўлиб ўтган воқеаларга нисбатан қисман ёки тўлиқ амнезия ҳолати кузатилади. Беморлар беҳол, тез толиқадиган, апатик ва астеник бўлиб қоладилар. Руҳиятнинг бундай бузилиши асосан бош миянинг вирусли зарарланиши ёки нейротоксикозларда учрайди.\n3.Протрагирлашган ёки суст варианти – бу вариантда руҳий фаолият бузилишининг аста-секин ўсиб бориши қайд қилинган. Касалликнинг клиник кечиши бир неча кунлар (4-6 кун) давомида дезориентация ва галлюцинацияларнинг аста-секин ўсиб бориши билан характерланади, шу билан бирга неврологик симптомлар ҳам аста ривожланиб бориб, бир неча кунлардан кейин беморда мия шиши ривожланиб, сопор ва кома ҳолатига тушади”. (Иқтибос тугади).\nБир марта уларникига борганимиз эсимда. Биринчи курсда ўқирдим. 1985 йили ота–онам билан меҳмонга боргандик. Татьяна Акбаровна уйда экан, бизларни яхши кутиб олди. Ўшанда у “нимага бир оғиз Исломга айтмадинглар, Жамшидни Тошкентга катта ўқишларга жойлаштириб қўярди”, деганди онамга. Биз ҳайрон бўлиб, бир-биримизга қараб қўйгандик. Шу куни Гулнора билан Лолани кўргандим. Кичкина қизлар эди.\nЖамшид Каримов: Бир хонада яшардим. Ойна ва эшиклар темир панжарали эди. Биринчи йиллари ҳар сафар устимдан қулфлаб юришди. Қарашса, ҳали-бери кетмайдиганман. Эшикни ҳадеб қулфлаб-очиш ўзларининг ҳам жонига тегди шекилли, кейинчалик қулфламай ҳам қўйишди. Уни устига, мен ҳам, улар ҳам бир–биримизга ўрганиб қолгандик. Одам ҳар қандай жойда узоқ вақт яшайверса, бир-бирига кўникиб, мослашиб кетаркан.\nУлуғбек билан танишдим. Шу-шу қалин дўст бўлиб кетдик. У билан бирин–кетин қамалдик ҳам. Кейин у озод бўлгач, Канадага кетди. Ҳозир ҳам кунда-кунора гаплашиб, ёзишиб турамиз. Эҳ–ҳе, адашингиз билан не–не кунларни бошдан ўтказмадик. Ёзаман десангиз, достон-достон асар бўлади…\nPosted by admin at 09:24\tTagged with: Жамшид Каримов, ислом-каримов, Татьяна Каримова, Улуғбек Бакир\nЎЗБЕКИСТОН ИНСОН ҲУҚУҚЛАРИ ЖАМИЯТИ УЧРАШУВ ТАШКИЛ ҚИЛДИ Мирзиёевга қарши тўдалар борми? (Қурултой)


05 март 2021, Тошкент вақти: 09:43\nЎзбекистонда 4 миллион 200 минг оилага лимон етиштириш ва товуқ боқиш учун кредитлар берилиши режалаштирилмоқда.\nВазирлар Маҳкамаси бу борадаги «Шахсий ёрдамчи ва деҳқон хўжаликлари фаолиятини янада ривожлантириш бўйича қўшимча чора-тадбирлар тўғрисида»ги қарор лойиҳасини сешанба куни муҳокама учун эълон қилди.\nЛойиҳада айтилишича, келгуси 3 йил давомида хусусий деҳқон хўжаликларига 10 мингдан ортиқ цитрус мева кўчатлари ва 85 минг жўжа етказиб бериш режалаштирилган.\nХусусий деҳқон хўжаликларида лимон етиштириш ва товуқ боқиш билан 4 миллион 2 00 минг оила шуғулланиши таҳмин қилинаётир. Қарорда таъкидланишича, улар томонидан етиштирган маҳсулотларни сотиш учун туманларда агрофирмалар ташкил этилади.\nНорматив-ҳуқуқий актларни муҳокама қилиш порталида жойлаштирилган лойиҳа 17 февралгача муҳокама қилинади. Қарор лойиҳаси ўзгартирилиши, қўшимчалар қўшилиши ёки бутунлай бекор қилиниши мумкин.


Тошкент шаҳри. Ҳаво ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 1-3 даража, кундузи 13-15 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шарқий шамол йўналишини ўзгартириб ғарбдан 7-12 м/с тезликда эсади. Ҳарорат кечаси 0-5 даража совуқ, кундузи 4-9 даража илиқ бўлади.\nБухоро ва Навоий вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шарқий шамол йўналишини ўзгартириб ғарбдан 7-12 м/с тезликда эсади. Ҳарорат кечаси 0-5 даража, кундузи 12-17 даража илиқ бўлади.\nТошкент, Сирдарё, Жиззах ва Самарқанд вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2 даража совуқ - 3 даража илиқ, кундузи 10-15 даража илиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 5-10 м/с тезликда эсади. Ҳарорат кечаси 0-5 даража совуқ, кундузи 7-12 даража илиқ бўлади.\nРеспубликанинг тоғли ҳудудлари. Ҳаво ўзгариб туради, ёғингарчилик кутилмайди. Қор кўчиши хавфи бор. Шамол шарқдан 7-12 м/с тезликда эсади. Ҳарорат кечаси 0-5 даража совуқ, кундузи 7-12 даража илиқ бўлади.


Тўлов осилиб қолди\nҚонунчилик палатаси конституцияга киритилаётган тузатишлар тўғрисидаги муҳим қонунни қабул қилди\nЭлектрон тижоратнинг янги босқичи\nМукаммалликнинг чегараси йўқ\nЭлектр энергиясини қайта ҳисоб-китоб қилиш\nКелишиб олмасангиз – токни ўчириб қўямиз\nҚарзингиз йўқми? Маълумотнома олинг\nНизо ва келишмовчиликларсиз\nБирламчи қиёслаш – етказиб берувчи ҳисобидан\nСиртдан қатнашиш маъқулми ёки вакил юбориш?\nРеклама қонуний бўлмоғи даркор\nТаҳсилдан кейин – ишга\nИш вақти келишилади\nЧиқиб кетиб, қайтмади\nИшда қолишга ҳақлиманми?\nҚўнғироқ орқали гувоҳни чақириш мумкинми?\nДоим ҳайдовчи айбдор бўладими?\nНорезидент хизматидан фойдаланилганда…\nГазета Норма маслахатчи / 2014 год / № 13 / Биз яшайдиган уй\nҚайси санани электр энергиясидан фойдаланиш учун ҳақ тўлаш пайти деб ҳисоблаш керак?\nИстеъмолчиларга коммунал маҳсулотлар, шу жумладан электр энергияси истеъмолига ҳақни турли усуллар билан тўлаш учун кенг имконият берилган. У аҳолидан тўловларни қабул қиладиган шохобча ва ташкилотлар орқали амалга оширилиши мумкин. Масалан, тижорат банкларининг бўлимлари, «Ўзбекистон почтаси» ОАЖ, сайёр кассалар, аҳолидан тўловни нақд маблағлар билан қабул қилиб олиш шохобчалари, бошқа усуллар билан. Тўловни қабул қилувчи тараф тўлов ҳужжатларини ўрам ва электрон реестрларга жамлайди. Қоидаларнинг 115-бандида назарда тутилишича, ушбу ташкилотлар, шартномада белгиланган муддатларда, электр энергияси учун тўлов сифатида келиб тушган пул маблағларининг ҲЭТКга ўтказилишини таъминлаши шарт.\nБироқ баъзан жиддий муаммолар юзага келарди. Ушбу тузилмаларнинг ходимлари ҳужжатларни тегишли тарзда расмийлаштирмаган ҳоллар юз бериб турарди, бунинг натижасида етказиб берувчига ўтказилган маблағлар истеъмолчиларнинг шахсий ҳисобварақларига қайд этилмасди. Баъзан тўловлар ўз вақтида ўтказилмас ва қаердадир осилиб қоларди. Бунинг оқибатида абонентларда сохта қарз юзага келар, бунинг учун ҲЭТК уларга жарима санкцияларини қўйиши мумкин эди. Албатта, қўлида тўлов квитанцияси бўлган истеъмолчи бунинг аксини исботлаши мумкин. Қоидаларнинг 114-бандида назарда тутилишича, банк ҳужжатида кўрсатилган сана тўлов амалга оширилган сана деб ҳисобланади. Бироқ абонентга жарима санкциялари мавжуд бўлмаган қарз учун ҳисобланган, уни пуллари қаерга йўқолганлигини топиш учун банкка юборишган ҳоллар бўлган. Бу эса етказиб берувчи томонидан ҳам, аҳолидан тўловларни қабул қиладиган ташкилот томонидан ҳам истеъмолчиларнинг ҳуқуқларини бузишдир.\nКейинги йилларда электр энергиясидан фойдаланганлик учун электрон тўлов тизимлари ёрдамида, иш берувчи томонидан ходимларнинг иш ҳақидан ушлаб қолиш йўли билан ҳақ тўлаш имконияти пайдо бўлди. Ушбу ҳолда қайси санани ҳақ тўлаш пайти деб ҳисоблаш лозимлиги масаласи юзага кела бошлади. Янги ҳолатлар қонун ҳужжатларида ўз ифодасини топиши керак эди. Шундан келиб чиқиб Қоидаларнинг 114-бандига ҳақ тўлаш пайти деб тўловнинг тегишли ташкилотлар томонидан қабул қилиниши санаси ҳисобланиши қайд этилган ўзгартиришлар киритилди. Тўлов электрон тўлов тизимлари орқали амалга оширилган тақдирда пул маблағлари истеъмолчининг шахсий ҳисобрақамига ўтказилган (транзакция) сана тўлов амалга оширилган вақт деб ҳисобланади. Тўлов иш берувчи томонидан, ўз ходимларининг аризалари асосида, уларнинг иш ҳақидан чегириб қолиш йўли билан амалга оширилганда ҳар бир истеъмолчи учун пул маблағлари ўтказилгандан кейин пул тўлаган ходимларнинг номма-ном реестри ҲЭТКга тақдим этилган сана тўлов амалга оширилган сана деб ҳисобланади.\nПрочитано: 1945 раз(а)


Бишкек Ўзбекистон чегараси билан боғлиқ муаммоларни бир ойдан кейин ҳал қилишга ваъда берди\n19:03 / 25.12.2016\nҚирғизистон президенти Алмазбек Атамбоевнинг Ўзбекистонга қилган ишчи ташрифи давомида томонлар чегаралар делимитацияси масаласини муҳокама қилишди. Бу ҳақида Қирғизистон президент аппаратининг ташқи сиёсат бўлими раҳбари Сапар Исоқов берган маълумотларга асосланиб, 24.kg сайтида хабар берилди.\n"Бугунги кунга келиб, томонлар чегара умумий ҳудудининг тахминан 70 фоизини кўриб чиқишди. Икки давлат раҳбари бош вазир ўринбосарларига январь ойи ўрталарига қадар бу масаладаги мавжуд муаммоларни ишлаб чиқиш тўғрисида топшириқ берди. Улар бу масала билан тўлиқ шуғулланишади", - деди Исоқов.\n"Ташриф доирасида давлат раҳбарларидан бир ой давомида ишлаб чиқишимиз зарур бўлган аниқ топшириқларни олдик. Биз уларни амалга ошириш мақсадида куну тун ишлаймиз", - дея таъкидлади ташқи сиёсат бўлими раҳбари.\nҚирғизистон президенти Алмазбек Атамбоев 24 декабрь куни ишчи ташриф билан Самарқандда бўлди. У Ўзбекистоннинг Биринчи Президенти Ислом Каримов хотирасига ҳурмат бажо келтирди ва мамлакат раҳбари Шавкат Мирзиёев билан музокаралар ўтказди.\nЎзбекистон Қирғизистон чегаралар Сапар Исоқов


Баҳрайн ЖЧ саралаш ўйинларига тайёргарликни бошлади / CHAMPIONAT.asia\nБаҳрайн ЖЧ саралаш ўйинларига тайёргарликни бошлади\nТеглар : БаҳрайнЖЧ саралаш\nБаҳрайн МТЖ мартда иккита учрашув ўтказади.\nМиллий жамоа Манама шаҳрида машғулотларга киришди. Бош мураббий Элио Соуза мазкур йиғин учун 33 нафар футболчини таклиф этди. Баҳрайнликлар март ойида ЖЧ саралаш босқичининг 2та учрашувида майдонга тушишади. Мазкур баҳслар 25 март куни Сурия ва 30 март Иорданияга қарши бўлиб ўтади.\nБу Баҳрайн терма жамоасининг янги йил ҳисобидан дластлабки йиғини бўлади. Жамоа охирги марта ўтган ноябрда йиғилган бўлиб, Тожикистон, Ливан ва БААга қарши ўртоқлик учрашуви ўтказганди. Баҳрайнликлар ЖЧ саралаш баҳсларида Ироқдан сўнг иккинчи ўринда боришяпти.\nШимолий Корея ЖЧ-2022 саралашидан четлатилди 23\nБаҳром Ҳайдаров: "Ишончим комилки, "Сурхон" мавсум ўрталарида 7-8-ўринлар учун курашади" 11\nБАА. "Шабаб Ал Аҳли" ғалабага эришди, "Хатта" ва "Шаржа" мағлубиятга учради 14\nОтабек Шукуров “Шаржа” билан хайрлашди 35\n25 фев 14:26:41\nБиздикилар дам олишдан чарчамайди Дубай Туркия килиб\n25 фев 13:53:09\nБизда хам бошланган дубайда\n25 фев 12:49:51\nMr.Husniddinov фойдаланувчининг фикрига жавоб бериш\n"Bahraynda bor alamim manim" deydiku\nAyniqsa A'lo Hubailda deyavering\n25 фев 12:25:47


Олий лига 4-тур статистикаси / CHAMPIONAT.asia\nОлий лига 4-тур статистикаси\n09 апр 12:41\n5-7 март кунлари олий лиганинг тўртинчи тур ўйинлари бўлиб ўтди.\nЎқувчиларимизга якунланган тур статистикасини ҳавола қиламиз. Турнинг 7та учрашувида дарвозаларга 11та гол урилди. Ҳар бир ўйинга ўртача 1,57тадан гол тўғри келади.\n4-турдаги 7та учрашувнинг 3тасида мезбон жамоа зафар қучди.\n“Бухоро” - “Металлург” – 2:1.\n“Навбаҳор” - “Насаф” – 1:0.\n“Локомотив” - “Сўғдиёна” – 3:1.\nБу турда иккита дуранг қайд этилди.\n"Олмалиқ" - "Андижон" – 0:0.\n“Нефтчи” – “Қизилқум” – 0:0.\nСафардан 2 жамоа ғалаба билан қайтди.\n“Машъал” - “Пахтакор” – 0:1.\n“Динамо” - “Бунёдкор” – 0:2.\n4-турда битта пенальти белгиланди. “Металлург” вакили Алишер Зиёвуддинов “Бухоро”га қарши ўйинда 11 метрли жарима тўпидан сўнг гол ура олмади.\nТурнинг 7та учрашувида ҳакамлар томонидан 29та сариқ карточка кўрсатилди. Бу ҳар бир ўйинда 4,14тадан сариқ карточка кўрсатилди деганидир. “Нефтчи” – “Қизилқум” учрашувида энг кўп огоҳлантириш кўсатилди – 10та. “Машъал” – “Пахтакор” учрашувида ҳакам икки марта сариқ карточка кўрсатди.\nУшбу турда йирик ва иродали ғалабали ҳисоблар қайд этилмади. Бу турга қадар бир бор йирик ғалаба кузатилган бўлса, жамоалар икки бор иродали ғалабага эришишганди. Тўртинчи турда ҳеч ким бир футболчи дубл ва хет-трикка эришмади.\n4-турнинг 7та учрашувини кузатиш учун стадионларга жами 45476 нафар томошабин ташриф буюрди. Бу ҳар бир ўйинга ўрта ҳисобда 6497 нафар томошабин келди деганидир. Турнинг энг кўп томошабини “Динамо” – “Бунёдкор” учрашувига келди – 13154. Энг кам томошабин эса “Локомотив” – “Сўғдиёна” баҳсига ташриф буюрган. Ушбу ўйинни кўриш учун “Локомотив” стадионига 2010 нафар томошабин келди.


Параканоэчиларимизнинг Брестдаги ўқув-машғулот йиғини юқори кайфиятда давом этмоқда – O'zbekiston Milliy paralimpiya qo'mitasi\nЎзбекистон Миллий паралимпия ассоциацияси ёзда Токио ареналарида бўлиб ўтадиган навбатдаги Паралимпия ўйинларига ҳар томонлама пухта тайёргарлик кўрмоқда.\nАссоциация раҳбарияти ушбу мусобақага лицензияни қўлга киритган ва лицензияга даъвогар спортчиларга барча шароитларни яратиб бермоқда. Жумладан, Параканоэ бўйича терма жамоа аъзолари айни дамда Беларуснинг Брест шаҳрида хорижий ўқув-машғулот йиғинида иштирок этишмоқда.\nУшбу йиғинда Токио-2020 ёзги Паралимпия ўйинлари йўлланмасини қўлга киритган спортчилар – Шаҳноза Мирзаева, Азизбек Абдуҳабибов ва Ҳайитмурод Шерқўзиев, шунингдек лицензияга даъвогар Ҳасан Қўлдашевлар иштирок этишмоқда. Улар Артём Кармеев ҳамда Элдар Яхшибаев каби тажрибали тренерлар қўл остида шуғулланишмоқда.\nТаъкидлаш керакки ушбу хорижий ўқув-машғулот йиғини Параканоэ терма жамоамиз аъзолари учун биринчи навбатда Токио-2020 Паралимпия ўйинларига тайёргарлик вазифасини ўтайди. Бундан ташқари улар жорий йилнинг 21-24 май кунлари Германиянинг Дуйсбург шаҳри мезбонлигида ўтадиган Жаҳон чемпионатига ҳам тайёргарлик кўришмоқда.\nПараканоэ терма жамоамизнинг Брестдаги ўқув-машғулот йиғини 20 январга қадар давом этади.


Kutubxona - Rabindranat Tagor. Yechilgan jumboq (hikoya) / Kiril\nSiz shu sahifadasiz: Rabindranat Tagor. Yechilgan jumboq (hikoya) / Kiril\nАсар номи Ечилган жумбоқ (ҳикоя)\nЕчилган жумбоқ (ҳикоя)\nЖиракотлик Кришногопал Шоркар заминдорликни ва оила бошлиғи вазифасини катта ўғлига топшириб, ўзи Банорасга жўнади.\nВилоятнинг ҳамма камбағаллари шу муносабат билан ҳасрат-надоматга қолдилар. Бундай олиҳиммат ва одил бир зотни бизнинг давримизда топиш қийин.\nЯнги заминдор — Кришногопалнинг ўғли Бипинбихари эса, ҳозирги замон кишиси. У ўқимишли, илмий унвони бор, соқол қўйган, кўзойнак тақиб юради. Бошқаларга қўшилмайди. Хулқи ўзгаларга ибрат бўларлик — чекмайди, қимор ўйнамайди. Кўриниши ёқим-той. Бироқ жуда қаттиққўл. Эски хўжайин уларга анча меҳрибон эди. Янгиси эса, вақтида тўланмаган бир пайсани ҳам кечмайди. Бунинг устига, у тўланмаган қарзга бир кун ҳам муҳлат беришга рози эмас.\nБипинбихари хўжалик ишларида кўпгина нуқсонларни топди. Отаси брахманларга ер бериб, улардан солиқ олмабди. Кўп деҳқонлар ижара ҳақини қисман беришибди, холос.\n«Отам жуда кўнгилчан эди, — деб ўйлади Бипинбихари. — Ундан нимани сўрашса бераверган. Мен бунга чек қўяман. Биринчидан, — дер эди у ишонч билан, — ердан келган даромад билан яшаб, ҳеч иш қилмайдиган бу бекорчи хўжалар кимга керак? Уларга раҳм қилиш — ялқовлик ва такасалтангларни рағбатлантиришдан бошқа нарса эмас. Иккинчидан, ҳозир илгаригига қараганда ҳамма нарса қиммат, кун кечириш оғирроқ, одамшаванда кишиларга эса янада каттароқ талаблар қўйилган. Ҳозир ўз обрўйингни сақлаш учун уч-тўрт марта ортиқроқ сарф қилишга тўғри келади, пулни ҳовучлаб сочиш, сармояни совуриш ярамайди. Илгари бой берилган ҳамма нарсани аста-секин йиғиб олишга ҳаракат қилиш зарур. Бу менинг бурчим».\nБипин иккиланмай ўз бурчини адо этишга киришди. У ижарачилардан отаси ҳадя қилган мол-мулкни ҳам тортиб олди, тез фурсатда уларда деярли ҳеч нарса қолмади.\nДеҳқонлар ўз оғир аҳволларидан шикоят қилиб, бирин-кетин Банорасга хат юбора бошладилар. Баъзилари Кришногопалнинг оёқларига йиқилиб арз-дод қилиш учун ўзлари Банорасга бордилар.\nСобиқ хўжайин, хўжаликни бу тарзда бошқариш яра-майди, деб ўғлига хат ёзди. Ўғли бунга эътироз билдирди. «Илгари, — деб ёзди у отасига, — даромад турли манбалардан келгани учун заминдорлар билан ижарачилар бир-бирига ён берардилар. Янги қонун бўйича эса, заминдорга фақат солиқ тўплаш ҳуқуқи ва унинг ягона даро¬мад манбаи бўлган ижара ҳақини тўла-тўкис йиғиб олиш қолган, холос. Мен бундан ортиқ ҳеч нарса талаб қилмайман. Ижара ҳақидан ўзга ҳеч қандай даромадимиз йўқ, агар биз хайр-саховатга зеб берсак — хонавайрон бўламиз. У ҳолда мол-мулкимиз қўлдан кетиб, обрўйимиз ер билан яксон бўлади».\nЗамон руҳига мос келадиган бу зайлдаги жиддий ўзгаришлар дастлаб Кришногопални ташвишга солиб қўйди. Аммо у, кейинча, ҳозирги замонда қандай иш юритишни биздан кўра шу замона ёшлари яхши билади, эҳтимол илгариги иш услуби ҳозирга тўғри келмас, деган фикрга келди. «Агар мен узоқдан туриб ҳар нарсага аралаша берсам, деб ўйларди у, — ўғлим: «Ундоқ бўлса бу ишни ўзингиз қилинг» деб қолиши мумкин. Мен эса ҳозир бундай ишлар билан шуғулланишга қодир эмасман».\nШу фикрга келгач, чол қолган умрини таот-ибодат билан ўтказишга қарор қилди.\nБу орада Бипинбихари кўп одамлар билан судлашиб, даъвода устун чиқиб, ҳаммасини ўз фойдасига ҳал қил¬ди. Ижарачиларнинг аксарияти қўрқиб, бўйсунишга мажбур бўлди. Фақат бир киши, Мирзо Бирининг ўғли Озимуддин Бишшашгина ўжарлик қилиб, бўйсунмай туриб олди.\nБипинбихарининг ҳаммадан кўпроқ ана шунга ғазаби келарди. Агар унинг отаси бирор брахманни ер солиғидан озод қилса, буниси бир нав, бироқ қандайдир бир мусулмоннинг ҳеч қанақа солиқ тўламай, ҳосилдор ердан фойдаланиб келишига сира тушуниб бўлмайди.\nҚишлоқ мактабида жамоат пулига ўқиган бу мусулмон боласи афтидан ўзини бахтиёр санаб, ҳеч ким билан ҳисоблашмай қўйибди.\nБишшаш оиласи кўпдан буён эски хўжайиннинг илтифотидан фойдаланиб келарди. Буни Бипин собиқ хизматчиларидан билиб олди. Лекин улар ҳам бунинг сабабини билишмасди.\nЭҳтимол бева кампирнинг йиғлаб-сиқташларини кўриб қари хўжайиннинг раҳми келгандир. Бироқ мусулмон фарзандига бундай имтиёз бериш Бипинга сира ҳам маъқул кўринмади. Чунки Бипин уларнинг ўтмишда камбағал ва муҳтожликда яшаганларини кўрмаган, у фақат бу оиланинг фаровонлигинию сабаби номаълум ғурурини кўрган, холос. Унга мусулмонлар раҳмдил отасини виждонсизларча алдаб, молу мулкининг бир қисмини ўғирлагандай туюларди.\nБироқ Озимуддин ҳам бўш келмайдиган йигит эди.\n— Мен ўлишга розиман, — деди у, — лекин ўз ҳуқуқимдан заррача чекинмайман!\nУ билан Бипин орасида қаттиқ кураш бошланди. Озимуддиннинг онаси заминдор билан олишиб юрма, деб насиҳат қиларди.\n— Ўшанинг илтифоти билан биз кўпдан бери яхши яшаб келдик, — дерди у, — бизнинг вазифамиз итоаткорлик. Унга бир оз ён бера қол, болам.\n— Она, сиз ҳеч нарсани тушунмайсиз, — деб эътироз қилди ўғли.\nҲамма даъволар унинг зарарига ҳал бўлди, бироқ бу мағлубият унинг қайсарлигини оширди, холос. Озимуддин ўз мол-мулкини сақлаб қолиш учун ҳамма чораларни кўрди.\nОнаси Мирзо биби бўлса, бир куни мева-чева, совға-салом олиб, яширин равишда Бипин бабу ҳузурига келди.\nКампир Бипинга маъюс назар солди-да, енгига астагина қои тегизиб, илтижо этди:\n— Бипин бабу, сиз бизнинг отамизсиз, олло таоло сизни ҳаргиз кам қилмасин. Озимни ҳалок қилманг. Бу иш сизга муносиб эмас. Мен ўғлимнинг тақдирини сизга топшираман. Унга ҳали эс кирмаган, ёрдамга муҳтож, акалик қилинг. Шунча катта давлатингизнинг бит заррасига эгалик қилгани хафа боиишингизга арзимайди.\nБу кампир Бипиннинг оиласига суқилиб киришга урина-ётгандай туюлди. Бу юзсизларча ҳаракат унинг ғазабини янада оширди.\n— Сен хотин кишисан, ҳеч нарсани тушунмайсан, — деди Бипин, — агар бирор нарса ҳақида сўзлашиш лозим бўлса, менинг олдимга ўгиингни юбор.\nШундай қилиб Мирзо биби ўғлидан ҳам, бегона кишидан ҳам бир хил гап эшитди: «Сен ҳеч нарсани тушунмайсан». Энди унга кўзёшларини артиб, тангрининг номини такрорлаб, уйга қайтишдан ўзга чора қолмаган эди.\nИш жиноий суддан округ судига, ундан олий судга ўтди. Судлашиш бир ярим йил давом этди. Ниҳоят, Озимуддин қулоқларигача қарзга ботгач, шикоятлар суди ишни қисман унинг фойдасига ҳал қилди.\nБироқ у эндигина йўлбарс — заминдор чангалидан халос бўлганда, унга тимсоҳлар — пулдорлар ҳужум бошлади, яъни пайт пойлаб турган судхўрлар вексилларини пеш қилиб, пул талаб қилдилар.\nҚарзларни тўлашга қодир бўлмаган Озимуддиннинг мол-мулкини ким ошди қилиб сотиш бозор кунига — душанбага тайинланди.\nБозор дарё соҳилида эди. Ёмғирлар мавсуми бўлгани учун дарё лим-лим тўлиб оқарди. Савдогарлар ҳамма жой да — қирғоқда, сувда, қайиқда савдо қилардилар. Ҳаммаёқни шовқин-сурон тутганди. Деҳқонлар бу ойда бозорга жуда кўп чоранж ёнғоғи ва балиқ келтирган эдилар.\nҲавони булут қоплаган, савдогарлар ёмғирдан қўр-қиб, бамбук ёғочларидан айвончалар ясаб олишган.\nОзимуддин ҳам озиқ-овқат олиш учун бозорга келди. Аммо бир пайса ҳам пули йўқ эди, букун унга ҳеч ким қарзга мол бермади. У болта билан мис товоқ олиб келган, уларни гаровга қўйиб, бир оз пул олмоқчи эди.\nБипин бабу кечки пайтда сайр-томошага чиқди. Бир неча муҳофизлар калтак ушлаб, уни қўриқлаб борардилар. Оломоннинг ғала-ғовури заминдорнинг диққатини жалб этди. У бозор дарвозаси олдида тўхтаб, қоровулдан, ишларинг қалай деб суриштирди.\nЎз душманини кўрган Озимуддин болта кўтариб Бипинга ташланди. Уни шу ондаёқ қуролсизлантириб, политсияга топширдилар. Бозорда эса савдо-сотиқ давом этарди.\nБипин бабу бу ҳодисадан қувонмади деб айтиш мумкин эмас. Таъқиб остида қолган одам таъқидчига қўл кўтарди Ахлоқ ва одобга зид бўлган бу хатти-ҳаракат учун жазо берилиши керак. Энди у аблаҳ ўз қилмишига яраша жазосини тортади.\nБипиннинг ичкари ҳовлисидаги хотин-халажнинг қаҳр-ғазаби чексиз эди.\n— Бу харомзоданинг қилмишига қаранг-а, — дейишарди улар. Аёллар ҳам энди Озимуддин хўп жазосини тортади-ку, деб ўзларига тасалли берардилар.\nТул хотиннинг ҳувиллаб қолган уйи тимқоронғи эди. Унинг емоққа ҳеч нарсаси йўқ. Ўғлининг қамалиши унинг учун дунёдаги энг мудҳиш ҳодиса эди. Бошқалар бу ҳодисани аллақачон унутиб, биров овқат ер, биров ухлар, биров дам олар эди. Бутун оламда унинг ўғлини ҳимоя қилгудек бирор кимса йўқ эди.\nОзиб-тўзиган кампир қоронғи кулбада танҳо ўтирар, умидсизликка тушганидан ўз додини кимга айтишни билмасди.\nБир неча кун ўтди. Ниҳоят, суд муовини иш кўриладиган кунни тайинлади. Бипин гувоҳлик бериши лозим эди. Илгари заминдорлар ҳееҳ қачон гувоҳлик бермаганлар. Аммо Бипин гувоҳ тариқасида сўроқ беришга рози бўлди.\nСуд бўладиган кун, Бипин тахтиравонга тушиб етиб келди. Бошида салла, кўкрак чўнтагида узун занжирли соат.\nСуд раиси унга алоҳида ҳурмат кўрсатиб, ўз ёнига ўтқизди. Суд биноси одамга тоиа эди: кўпдан буён бунақа дабдабали суд бўлмаган.\nСуд бошланиш олдида ҳимоячиларидан бири келиб Бипин бабунинг қулоғига ниманидир шивирлади. Ташвишга тушган Бипин: «Мен ҳозир келаман», деганча кўчага чиқиб кетди.\nБанан дарахти соясида ялангоёқ ва ярим яланғоч қари отаси кутиб турган эди. У қўлида тасбеҳ ушлаб, тангри Вишну номини такрорлар, озиб кетган баданидан нур чиқиб тургандай туюлар, нуроний юзларида осойишталик, олижаноблик барқ урарди.\nТор тоза кийимлар кийган Бипин унга зўрға эгилиб таъзим қилди. Унинг салласи бурни устига келиб, соати чўнтагидан тушди. У дарҳол ўзини тартибга солиб, отасидан шу ердаги адвокатлар ҳонасига киришни сўради.\n— Мен ўз бурчимни шу ерда адо этаман, — деди.\nБипиннинг хизматчилари тўпланганларни нари сурдилар.\n— Озимуддин озод этилиб, ундан тортиб олинган ҳамма нарсалар қайтарилиб берилиши лозим, — деди Кришногопал.\nБипин ҳайратда қолди:\n— Сиз шуни деб Банорасдан атай келдингизми? Нега сиз улар учун бунчалик ташвиш қиласиз? — деб сўради.\n— Ўғлим, бу суриштиришингдан нима фойда чиқади? — саволга савол билан жавоб берди чол.\nБипин мағлубиятни бўйнига олмади.\n— Ота, мен қанча-қанча нолойиқ кишиларни олган нарсаларни қайтаришга мажбур қилдим, сиз уларга аралашмадингаз. Нега бу мусулмон боласига бунчалар ғамхўрлик қиласиз? Энди бу ишнинг вақти ўтди. Агар Озимуддин озод этилиб, у ҳамма нарсаларни қайтариб олса, одамлар нима дейди?\nКришногопал бир оз жим қолди. Сўнгра қалтираб турган панжалари билан тез-тез тасбеҳ ўгириб туриб, майин овоз билан гапирди.\n— Агар лозим бўлса, мен эл олдида ҳаммасини очиқ айтаман. Озимуддин сенинг уканг, менинг ўғлим.\n— Шундай, ўғлим.\nБипин анчагача ўзига келолмади. Ниҳоят, тилга кириб:\n— Бу ҳақда кейин гаплашармиз, ҳозирча, марҳамат қилиб мана бу хонага кириб туринг, — деди у.\n— Йўқ, — деди Кришногопал, — мен ҳозир қайтиб кетаман. Аммо сен ўз бурчингни бажарасан, деб умид қиламан.\nУ ўгиининг ҳақига дуойи хайр қилиб, бутун вужуди қалтираган ҳолда, кўзёшларини аранг тутиб, йўлга туш¬ди.\nБипин нима қилишини, судга нима дейишини билмай қолди. «Тақводор одамларнинг ҳоли мана шуда, — ўйлади у. — Булар ҳаммаси диний рукунларга эътиборсизлик оқибати». Ўйлаб-ўйлаб заминдор, феълу атворда ҳам, билимдонликда ҳам отамдан юқориман, деган қарорга келди.\nУ суд биносига қайтиб, ориқлаб мажоли кетган, ранглари бўздай оқарган, кўзлари ёниб турган Озимни кўрди. У йиртиқ ва ифлос кийимда, қуролли соқчилар орасида турарди. Мана шу — унинг укаси!\nСудянинг муовини Бипиннинг дўсти эди. Дабдабали суд тўхтатилди. Озимга ҳамма нарсалари қайтариб берилди. ишнинг бу зайлда тугатилишидан ҳамма ҳайратда эди. Ҳеч ким ҳеч нарса тушунолмай қолди.\nКришногопалнинг қисқа муддатли келиб-кетиши ҳақидаги хабар тезда ҳаммаёққа тарқалди. Ғийбатчиларнинг лаби-лабига тегмай бобиллаб кетди.\nҚилни қирққа ёрадиган адвокатлар бунинг тагига етишди. Бу иш билан адвокат Рамтарон айниқса кўпроқ қизиққан эди. У Кришногопал ҳисобига ўқиган бўлиб, бу ишдан гумондор эди. «Агар шу тариқа синчиклаб текширилса, ҳар бир авлиёнинг олижаноблиги замирида бир сир борлиги аниқланади. Майли, ўша авлиёлар хоҳлаганча тасбеҳ ўгира берсинлар, бари бир улар ҳам мендек аблаҳ одамлар. Фарқ фақат шундаки, авлиёлар — риёкор, менга ўхшаганлар — очиқчасига иш кўради», — деб ўйлади у.\nКришногопалнинг ҳаммага аён олижаноблиги — риёкорлик деган хулосага келиб, Рамтарон қийин бир муаммони ечгандай бўлди.\nБу хулоса, қайси мантиққа тўғри келади — билмайман, ҳар ҳолда Рамтарон ўзига малол келиб юрган миннатдорлик юкини бир даража енгиллаштирди. У хотиржам бўлиб қолди.\n"http://www.kutubxona.com/wiki/index.php?title=Rabindranat_Tagor._Yechilgan_jumboq_(hikoya)_/_Kiril&oldid=5153" dan olindi


ЎзА - "Ўғлим билан фахрланаман"\n02.09.2018 14:40 Чоп этиш версияси\n"Ўғлим билан фахрланаман"\nИндонезиянинг Жакарта ва Палембанг шаҳарларида бўлиб ўтган XVIII Осиё ўйинларида мамлакатимиз боксчилари Осиё қитъасида тенгсиз эканлигини яна бир бор исботлади.\nЕтти вазн тоифасида ўтказилган мусобақаларнинг барчасида боксчиларимиз биринчи ва иккинчи ўринларни эгаллаб, бешта олтин, иккита кумуш медалга сазовор бўлди.\nАндижон вилояти Пахтаобод тумани Сой маҳалласида туғилиб ўсган Жасурбек Латипов 52 килограмм вазнда жанг олиб борди. Финалда у филиппинлик рақиби Роген Ладонга ҳеч қандай имкон қолдирмади. У ўз ғалабаси билан терма жамоамиз ҳисобига навбатдаги олтин медални олиб берди.\nКўп карра Ўзбекистон чемпиони, Осиё ва жаҳон чемпионатлари совориндори Жасурбек Латипов Осиё ўйинлари мусобақаларидаги ёрқин ўйинлари билан дунёга ўзбек спортчилари ҳеч кимдан кам эмаслигини, нималарга қодир эканлигини кўрсатди.\n– Жасурбекнинг ютуғи бежиз эмас, – дейди Пахтаобод тумани “Сой” маҳалла фуқаролар йиғини раиси Убайдулло Раҳмонов. – Чунки юртимизнинг чекка қишлоқларида ҳам спортга, айниқса, болалар спортини ривожлантириш, иқтидорли ёшларнинг ўз салоҳиятини юзага чиқаришга алоҳида эътибор қаратилмоқда. Бу ёшларимизнинг юксак марраларни эгаллашига замин яратмоқда.\nДарҳақиқат, Жасурбек 5-синфда ўқиётган вақтда ўзи туғилиб ўсган Сой маҳалласидаги бокс тўгарагига қатнай бошлаган. Биринчи устози Абдулҳафиз Эгамов раҳбарлигидаги машғулотларда маҳоратини, тажрибасини ошириб борди. Интилиш, тинимсиз машқлар самараси ўлароқ, у туман, вилоят мусобақаларида кўп бор ғолиб чиқди.\nЖасурбек Пахтаобод туманидаги 41-умумтаълим мактабини тамомлагач, Андижон олимпия захиралари коллежига ўқишга қабул қилинди. Бу ерда тажрибали устоз-мураббийлар кўмагида машғулотларда астойдил қатнашди, бокснинг техникаси, нозик жиҳатларини пухта ўрганди. Кўп ўтмасдан у ёшлар ўртасида Ўзбекистон чемпионлигини қўлга киритди.\nКоллежни тамомлагандан сўнг, Жасурбек Латипов Андижон давлат университетида таҳсил олди. Ана шу даврда у Андижон бокс мактабининг моҳир тарбияланувчиларидан бири сифатида бир неча бор Ўзбекистон, Осиё, жаҳон чемпионатлари ва бошқа кўплаб халқаро турнирларда ғолиб бўлди.\nЖасурбек доимий равишда маҳоратини ошириб борди, меҳнатсеварлиги, тиришқоқлиги, ўзига бўлган ишончнинг кучлилиги туфайли юксак чўққиларни забт этиб, оддий бир қишлоқ йигити нималарга қодир эканлигини амалда кўрсатди.\nҲа, Жасурбек оддий қишлоқ оиласида туғилиб ўсган оддий ўзбек боласи. Дадаси Муҳаммаджон аканинг умри қисқа экан. Ўн саккиз йил аввал оламдан ўтди. Онаси Матлубахон ая қизи Умидахон ва ўғли Жасурбекни ёлғиз ўзи катта қилди. Ўғлининг машҳур спортчи бўлиб етишиши учун зарур барча шароитларни яратиб берди.\nБугун ушбу оилада вояга етган Жасурбек билан нафақат яқинлари, андижонликлар, бутун Ўзбекистон аҳли ҳақли равишда фахрланади. Чунки, у дунёдаги энг нуфузли спорт ўйинларидан бири бўлган боксда юртимиз байроғини, Ўзбекистон шуҳратини юксакларга кўтарди.\n– Яккаю ёлғиз ўғлимнинг юртимиз шуҳратини кўкларга кўтарганидан бошим кўкка етди, – дейди Жасурбекнинг онаси, меҳнат фахрийси Матлубахон ая Латипова. – Она учун фарзанд камолидан ортиқ бахт бўлмаса керак. Ўғлим юрт корига ярайдиган инсон бўлиб камол топганлигидан фахрланаман.\nКўплаб мусобақаларга кетишдан аввал, оила даврасида “Мен албатта, ютиб келаман”, дер эди ва сўзини устидан чиқарди. Давлатимиз раҳбарининг ўғлим каби спортчиларни доимий равишда қўллаб-қувватлаётганлигидан, уларга кенг имкониятлар эшиги очиб берилаётганлигидан қувонмай бўладими? Яратиб берилган шароитлар, рағбат туфайли ҳам ўғлим, қолаверса, у каби жуда кўп ёшлар юксак натижаларга эришмоқда. Бунинг учун Президентимиздан миннатдорман.


Рус қўшинлари Жанубий Осетияда жойлашади\n01 декабр 2020, Тошкент вақти: 05:05\nРоссия ўз қўшинлари Грузиянинг айирмачи Жанубий Осетия ҳудуди айланасидаги буфер зонага жойлаштирилишини маълум қилди.\nРоссия бош штаби раҳбари ўринбосари Анатолий Ноговициннинг айтишича, россиялик тинчликпарвар кучлар Грузиянинг яна бир айирмачи ўлкаси Абхазия бўйлаб ташкил этилган буфер зонада жойлашиш ваколатига эга.\nМазкур буфер зонага Грузиянинг Сенаки аҳоли пунктига олиб борувчи асосий йўлнинг ҳам киритилгани айтилмоқда.\nКуни-кеча Россия қўшинларининг бир қисми Грузиянинг Гори шаҳрини тарк этган эди. Шунингдек, НАТО Россиянинг барча ҳарбийлари Грузия ҳудудини тарк этмагунча расмий Москва билан алоқаларни вақтинчалик тўхтатишини маълум қилганди.\nАйрим оммавий ахборот воситаларининг Россия расмийларига таяниб хабар қилишича, россиялик ҳарбийларни 22 августга қадар Грузия ҳудудидан олиб чиқиш режалаштирилган.


«Солиқ ва божхона хабарлари» газетасининг 2014 йил 16 сентябрь 37-сони - Gazeta.Norma.uz\n«Солиқ ва божхона хабарлари», №37, 2014й. 16 сентябрь\nПрезидентнинг 3.03.2014 йилдаги ПҚ-2137-сон Қарорига мувофиқ ҚҚС ва фойда солиғи бўйича муддати ўтказиб юборилган кредиторлик қарзини қандай қилиб тўғри ҳисобдан чиқариш мумкин? Проводкани 9360-ҳисобварақ орқали ўтказиш мумкинми?\nКомил ишонч билан айтиш мумкинки, 1UZ универсал дастур, уни ишлаб чиқариш ва хўжалик фаолиятининг барча соҳаларида ишлатиш мумкин. Мазкур дастур бухгалтериянинг амалда барча жабҳаларини, шунингдек кадрларга оид иш юритиш, шартномалар ижросига оид фаолият сингари бошқа йўналишларни ҳам автоматлаштирди.\nБир неча йил аввал Давлат мулки қўмитаси ҳузуридаги Республика бизнес мактабида «ТИФ ва божхона иши бўйича маслаҳатчиларни профессионал тай¬ёрлаш» курсида ўқиб чиққанман. Мен қонуний асосда хусусий тадбиркор сифатида божхонадан ўтказа ва ТИФ иштирокчиларига маслаҳат ёрдами кўрсата оламанми?\n2012 йилда махсус ускуна сотиб олганмиз. Ҳозирги вақтда ускунани илгари сотиб олинган бошқа ускуна билан биргаликда чет эллик ҳамкоримизга сотмоқчимиз. Ўзбекистон Республикаси ҳудудига олиб кираётганда божхона тўловларини тўлашдан озод этиладиган технологик жиҳозлар, бутловчи буюмлар ва эҳтиёт қисмларининг рўйхатига асосан имтиёзли тартибда олиб кирилган ускуна учун божхона тўловлари қайтариладими?\nБош бухгалтер, гарчи корхонада раҳбардан кейин иккинчи шахс ҳисобланса-да, маошини ошириш масаласида бошлиқ билан гаплашиб олиш учун қулай фурсат кутгани маъқул. Шунда ҳам умумқабул қилган нормаларга амал қилмоғи керак. Энг аввало, дилдан гаплашиб олишнинг мавридини топиш зарур.


Н.Исмоилов: Ўзбекистон ва Корея ўртасидаги тарихий алоқалар замонавий ёндашувлар асосида ривожланмоқда\nЎзбекистон ва Корея ўртасидаги дўстона алоқалар тарихий аҳамиятга эга. Бугунги кунда икки томонлама муносабатлар замонавий ёндашувлар асосида изчил ривожланиб бормоқда.\nИқтисодиёти ривожланган ушбу мамлакат, юқори технологиялар, инновациялар, саноат, дастурлаш, соғлиқни сақлаш, хизмат кўрсатиш соҳаларида ҳам илғор ҳисобланади. Барча соҳаларда, айниқса парламентлараро алоқаларни ривожлантириш солҳасида, Корея билан ўзаро ҳамкорлик Ўзбекистон тараққиётида муҳим аҳамият касб этади.\nБугун Ўзбекистон Республикаси Олий Мажлиси Қонунчилик палатаси Спикери Нурдинжон Исмоилов Корея Республикаси Миллий Ассамблеяси Спикери Пак Бён Сок бошчилигидаги парламент делегацияси билан учрашди.\n«Президент Шавкат Мирзиёев Олий Мажлисга йўллаган Мурожаатномасида асосий ҳамкорларимиздан бири — Корея Республикаси билан кўп қиррали ва ўзаро манфаатли алоқаларни янада кенгайтиришга тайёрлигимизни билдирган эди. Шу нуқтаи назардан айтганда, биз Ўзбекистон – Корея ўртасидаги парламентлараро мулоқотни янада тараққий эттиришдан манфаатдормиз. Жумладан, икки томонлама ҳужжатларни ратификация қилишни жадаллаштириш бўйича парламентлараро мулоқотни амалга ошириш, парламент фаолияти соҳасида тажриба алмашиш, Миллий Ассамблея илмий-тадқиқот маркази билан Олий Мажлис ҳузуридаги Қонунчилик муаммолари ва парламент тадқиқотлари институти ўртасидаги ҳамкорликни давом эттириш, қолаверса, парламентлар кутубхоналари ўртасида ўзаро тажриба алмашиш бўйича ҳамкорликни йўлга қўйиш борасида таклифлар билдирдик», — деди Қонунчилик палатаси Спикери Нурдинжон Исмоилов.


Ўзбекистон ва Тожикистон раҳбарлари учрашуви бошланди (фото) - Zamin.uz\nЎзбекистон ва Тожикистон раҳбарлари учрашуви бошланди (фото)\n– Ўзбекистон бизнинг стратегик шеригимиз ва ишончли қўшнимиз. Тожикистон-Ўзбекистон муносабатлари бугун жадал ривожланаётганидан мамнунмиз. Савдо-иқтисодий алоқалар кенгаймоқда. Маданий-гуманитар соҳадаги ўзаро муносабатлар мустаҳкамланмоқда.\nМамлакатларимиз минтақавий хавфсизлик борасида ўзаро мувофиқлашиб, яқиндан ҳамкорлик қилиб келаётганини алоҳида қайд этмоқчиман. Бугун сиз билан муносабатларимизнинг ҳолати ва истиқболларини ҳамда халқаро ва минтақавий масалаларни муҳокама қилишга тайёрман, – деб таъкидлади Эмомали Раҳмон.\nҚўшма корхоналар сони 8 баробар кўпайиб, бугунги кунда 200 дан ошгани таъкидланди. Жумладан, Душанбе шаҳрида маиший техникалар ишлаб чиқарувчи «Артель Авесто Электроникс» қўшма корхонаси самарали иш юритмоқда. Ташриф арафасида 30 дан ортиқ шундай лойиҳалар ишлаб чиқилди.\nУчрашувда товар айирбошлаш ҳажмини ошириш, икки мамлакат ҳудудлари салоҳиятини самарали ишга солиш, иқтисодиётнинг турли тармоқларида саноат кооперациясини ташкил этиш бўйича аниқ таклифлар илгари сурилди. Кўп қиррали ҳамкорликнинг янги «ўсиш нуқталари»ни топиш муҳим экани таъкидланди.\nШунингдек, парламентлараро алоқалар, маданий-гуманитар алмашинув, барқарорлик ва хавфсизликка нисбатан таҳдид ва хатарларга қарши курашиш борасидаги ҳамкорликни мустаҳкамлаш масалаларига тўхталиб ўтилди.\nДавлатимиз раҳбари Президент Эмомали Раҳмонни ўзи учун қулай вақтда жавоб ташрифи билан Ўзбекистонга боришга таклиф этди. “Замин” янгиликларини “Одноклассники”да кузатиб боринг\nЯнгиликлар » Жамият » Ўзбекистон ва Тожикистон раҳбарлари учрашуви бошланди (фото)


Донецкдаги айирмачилар ҳужумида 13 нафар Украина аскари ҳалок бўлди\n07 март 2021, Тошкент вақти: 05:14\nУкраинанинг Донецк вилоятида 23 майга ўтар кечаси айирмачилар тарафидан уюштирилган ҳужум натижасида 13 нафар ҳукумат аскари ҳалок бўлди.\nБу ҳақда Украина муваққат президенти Александр Турчинов билдири.\nАввалроқ мамлакат Мудофаа вазири Луганск вилоятидаги айирмачилар ҳужумида бир нафар ҳукумат аскари ҳалок бўлганини маълум қилган эди.\n22 май Донецк ва Луганск вилоятларини мустақил деб эълон қилган айирмачиларга қарши курашаётган Украина армияси учун энг қонли кун бўлди.\nЭслатамиз, 25 май куни Украинада президентлик сайловлари бўлиб ўтади.\nМамлакат Бош вазири Арсений Яценюк Россия ҳукуматини сайловлардан олдин мамлакатдаги вазиятни кескинлаштиришда айбламоқда.\nЯценюк БМТ Хавфсизлик кенгашини Украинадаги бўхрон бўйича фавқулодда мажлис ўтказишга чақирди.


Россия бир ҳафта ичида Сурияда 1900 нишонни ҳаводан ўққа тутганини айтмоқда\nСурия ҳукумат кучлари Россия ҳаво ҳужумлари ёрдамида Алеппо шаҳрини ишғол этиш уринишларини давом эттирмоқда.\nРоссия ўтган бир ҳафта давомида Сурияда 1900 нишонни ҳаводан ўққан тутганини айтмоқда. Мудофаа вазирлигининг 11 февраль куни баён қилишича, ҳаво ҳужумлари Алеппо, Латакия, Ҳама, Дайр аз-Зор, Дараа, Ҳомс, Ҳасака ва Раққадаги нишонларга теккан.\nРоссия Мудофаа вазирлиги ўз зарбалари Алеппонинг аҳоли яшайдиган минтақаларини нишонга олгани тўғрисидаги айбловларни рад этди ва шаҳардаги иккита шифохонанинг вайрон этилиши учун масъулиятни ўз зиммасига олишдан бош тортди.\nСурия ҳукумат кучлари Россия ҳаво ҳужумлари ёрдамида Алеппо шаҳрининг исёнчилар назоратида қолаётган минтақаларини ишғол этиш уринишларини давом эттирмоқда.\nХалқаро Қизил Хоч қўмитасига кўра, кейинги кунларда жанглар кўламининг ошгани бутун вилоят бўялаб яна 50 минг кишининг ўз жойларини ташлаб кетишига олиб келган. Шаҳарда гуманитар вазият кескин ёмонлашишда давом этмоқда ва ёрдам етказиш йўллари узилмоқда.


Осиё ва Европа ўртасидаги қитъалараро савдо юкларининг 90 фоизи денгиз орқали ташилмоқда — Teleradio.uz\nОсиё ва Европа ўртасидаги қитъалараро савдо юкларининг 90 фоизи денгиз орқали ташилмоқда\n«Тараққиёт стратегияси» марказида Олий Мажлис Қонунчилик палатаси Бюджет ва иқтисодий ислоҳотлар қўмитаси ва Конрад Аденауэр жамғармасининг (Германия) Марказий Осиё бўйича ваколатхонаси билан ҳамкорликда «Хорижий инвестициялар ва транспорт логистикасини ривожлантириш – иқтисодиётни ривожлантириш омили сифатида» мавзуида халқаро семинар бўлиб ўтди.\nСеминарда асосий эътибор Ўзбекистонга хорижий инвестицияларни тўғридан-тўғри жалб этиш, эркин иқтисодий зоналарда инвестицион ҳамкорликни жадаллаштириш, Марказий Осиёда транспорт-логистика инфратузилмасини ривожлантиришнинг долзарб масалаларига қаратилди.\nТаъкидланганидек, ўтган йиллар давомида мамлакатимизда тадбиркорлик йўлидаги ортиқча чекловларни бартараф қилиш, улар фаолиятига давлат идораларининг ноқонуний аралашувини қатъий чеклаш борасида салмоқли ишлар амалга оширилди.\nЖумладан, коррупцияга йўл очиб бераётган ер ажратиш амалиёти тубдан ислоҳ қилиниб, бу жараён эндиликда ер ажратиш электрон тизими орқали амалга оширилмоқда. 2020 йил 1 январдан бошлаб эса ҳокимларнинг қишлоқ хўжалигига мўлжалланган ерларни олиб қўйиш бўйича ваколати халқ депутатлари Кенгашларига ўтказилмоқда. Бу ўзгариш ҳам мулк дахлсизлигини таъминлаш йўлидаги жиддий қадамлардан биридир. Шу билан бирга, мулк дахлсизлиги тўғрисидаги қонунларга амал қилмаган мансабдор шахсларга нисбатан, улар қандай лавозим эгаси бўлишидан қатъий назар, жавобгарлик кучайтирилди.\nКелгусида яна Бизнес-омбудсман томонидан тадбиркорлик субъектларининг мулкий ҳуқуқларини ноқонуний чеклаш билан боғлиқ ҳолатлар аниқланган тақдирда, унга тадбиркор манфаатларини кўзлаб судга мурожаат қилиш ҳуқуқини бериш, ҳокимларнинг ер бериш ҳақидаги қарорларини тегишли сайтларда эълон қилиб бориш амалиёти йўлга қўйилади.\nАнжуманда Марказий Осиё экспертларининг «Марказий Осиёда транспорт йўлакларини ривожлантириш ва «Бир макон, бир йўл» ташаббусининг самараси» мавзуидаги қўшма тадқиқот натижалари тақдим этилди.\nТаъкидлаш жоизки, Ўзбекистон ташқи сиёсатининг устувор йўналишларидан бири бўлган транспорт-логистика соҳаси Марказий Осиё мамлакатлари билан конструктив ва ўзаро манфаатли муносабатларни шакллантиришда муҳим ва долзарб ўринга эга. Зеро, минтақа орқали йирик халқаро бозорларни бир-бири билан боғлайдиган энг қисқа йўналишлар мавжуд. Минтақанинг транспорт-транзит салоҳияти унинг геостратегик ҳолати – Шарқ ва Ғарб, Шимол ва Жануб ўртасида кўприк вазифасини ўтаган «Буюк ипак йўли» маркази орқали белгиланади.\nПрезидент Шавкат Мирзиёев 2018 йилда Нур-Султон шаҳрида бўлиб ўтган Марказий Осиё давлатлари раҳбарларининг учрашувида транспорт-коммуникация лойиҳаларини амалга ошириш орқали Марказий Осиёга йирик денгиз портлари ва жаҳон бозорлари билан боғланиш имконини бериш устувор вазифа эканини эътироф этган эди.\nБугунги кунда Марказий Осиё давлатлари олдида турган муҳим масалалардан бири уларнинг ҳудуди орқали товарларни ташиш учун шарт-шароитларни шакллантиришдан иборат.\nТранспорт инфратузилмасини модернизация қилиш ва логистика хизматларини яратиш бўйича ҳаракатлар товарларни ташиш тезлиги ва камхаражатлилик денгиз транспорти билан бемалол рақобатлашиш имконини бериши зарур. 2020 йилда Осиё билан Европа ўртасидаги барча юклар автомобиль ва темир йўл орқали амалга оширилиши ва бу кўрсаткич 1-2 фоиздан 10 фоизгачани ташкил этиши тахмин қилинмоқда.\nЭкспертларнинг фикрича, бугунги кунда Осиё ва Европа ўртасидаги қитъалараро савдо юкларининг 90 фоизи денгиз орқали ташилмоқда. Денгизга чиқиш имконига эга бўлмаган ривожланаётган давлатлар экспорт даромадларининг тахминан 18 фоизини транспорт хизматлари учун сарф қилади, ривожланган давлатларда эса бу қиймат 9 фоизни ташкил қилади.\nБМТнинг Савдо ва тараққиёт бўйича конференцияси (ЮНКТАД) мутахассисларининг маълумотларига кўра, Марказий Осиё мамлакатлари учун транспорт харажатлари кўпинча импорт қилинадиган товарлар қийматининг 60 фоизигача етади.\nБу эса сўнгги пайтларда Марказий Осиё минтақаси давлатлари халқаро аҳамиятга молик бўлган транспорт имкониятларини кенгайтириш борасидаги саъй-ҳаракатларини жадаллаштиришга туртки бермоқда.\nСеминар якунида Марказий Осиёда транспорт коридорларини ривожлантириш бўйича ҳамкорликни янада мустаҳкамлашга келишиб олинди.\nJamiyat / Mahalliy\t13.12.2019


Термизда вакцина омбори очилди - Darakchi\nТермизда вакцина омбори очилди\nСАЛОМАТЛИК 17.09.2019, 17:37\nТермиз шаҳридаги Давлат санитария-эпидемиология назорати марказида вакциналарни сақлаш омбори қурилиб фойдаланишга топширилди.\nШу муносабат билан ушбу бинонинг очилиш маросими бўлиб ўтди. Унда ЮНИСЕФнинг Ўзбекистондаги ваколатхонаси бошлиғи ўринбосари Афшин Парси ва туман ҳокимлиги вакиллари иштирок этди. Сўзга чиққанлар вакциналарни совуқлик тизими қоидалари асосида сақлашнинг муҳим эканлигини алоҳида таъкидлашди. Ушбу бино шу мақсадда қурилган бўлиб, 20 йилдан ортиқ воҳа аҳлига ҳизмат қилиш имкониятига эга.\nЮнисеф болалар жамғармаси кўмаги асосида қурилган омборхонада вакциналар совитгич камераларда барча тартиб-қоидаларга амал қилган ҳолда сақланади. Янги омборхона ҳароратни кўрсатиб турувчи қурилмалар ва электр энергиясини бир маромда ушловчи сталибизатор билан таъминлаган. Энг муҳими, эндиликда бир йилда 168 мингдан ортиқ болани эмлашга етадиган вакциналар ушбу омборда сақланади.\nБугунги кунда вилоятга юртимизда жорий этилган эмлаш жадвалидаги барча 13 хил вакциналар етказиб берилмоқда. Улар юқумли касалликларга қарши болаларни профалактик эмлаш жараёнларида ишлатилади. Вакцина омбори қурилиши ва керакли техникаларни сотиб олиш учун 163 минг АҚШ доллари сарфланган. Вакцинация амалиётларини самарали ўтказиш учун махсус совиткичли автомашиналар ҳам ажратилган.


Ҳоким ўринбосари ва кадастр бўлими мутахассисига нисбатан жиноят иши қўзғатилди - Халқ сўзи\n17:09 16 Октябр 2018 Жамият\nФарғона вилояти Қува туман ҳокимининг саноатни ривожлантириш, капитал қурилиш, коммуникациялар ва коммунал хўжалик масалалари бўйича ўринбосари Х.Р. пора олаётиб қўлга тушди. Бу ҳақда Бош прокуратура матбуот хизмати хабар берди.\nҚайд қилинишича, Бош прокуратура ҳузуридаги Департаментнинг Фарғона шаҳар бўлими ходимлари томонидан ДХХ Фарғона вилоят бошқармаси ходимлари билан ҳамкорликда “Г.С.” МЧЖ раҳбари У.нинг мурожаатига асосан ўтказилган тезкор тадбирда, Қува туман ҳокимининг саноатни ривожлантириш, капитал қурилиш, коммуникациялар ва коммунал хўжалик масалалари бўйича ўринбосари Х.Р. ва туман кадастр бўлими мутахассиси Ш.Қ. тумандаги мактабгача таълим муассасаларидаги таъмирлаш ишларини бажариш мажбуриятини “Г.С.” МЧЖ зиммасига юклаш эвазига “Г.С.” МЧЖ раҳбари У.дан келишилган 1500 АҚШ долларидан 1000 АҚШ долларини пора тариқасида олган вақтда ашёвий далиллар билан ушланган.\nМазкур ҳолат юзасидан туман ҳокими ўринбосари Х.Р. ва кадастр бўлими мутахассиси Ш.Қ.ларга нисбатан Ўзбекистон Республикаси Жиноят кодексининг тегишли моддалари билан жиноят иши қўзғатилиб, тергов ҳаракатлари олиб борилмоқда.


Билл Клинтон шифохонага тушиб қолди\n15.10.2021 10:00 0 1613\nAҚШ собиқ президенти Билл Клинтон шифохонага ётқизилди. Бу ҳақда CNN хабар берди.\nМаълумотларга кўра, Клинтон реанимация бўлимида инфекцияга қарши даволанган, аммо бу коронавирус эмас. Қўшма Штатларнинг 42-президенти аллақачон «тузалмоқда ва кайфияти яхши», дея маълумот берган Клинтоннинг матбуот котиби.\nКлинтонга сепсис ташхиси қўйилган (қонда заҳарланиш), унга антибиотиклар курси буюрилган.\nЭслатиб ўтамиз, Билл Клинтон 1993 йилдан 2001 йилгача Демократик партиядан АҚШ президенти сифатида фаолият юритган.\nшифохона Билл Клинтон\nХориж 25/10, 18:44


Ўзбекистон Республикаси Бош вазири ўринбосари Нодир Отажонов Наманган вилоятида тикув-трикотаж соҳасида фаолият олиб бораётган тадбиркорлар билан очиқ мулоқот ўтказди. Бу ҳақда Kun.uz мухбири хабар беради.\nМаълум қилинишича, Наманган вилоятида 1400га яқин корхона тикувчилик соҳасида фаолият кўрсатади. 2017 йилда 1379та енгил саноат корхонаси томонидан 1,3 триллион сўм қийматидаги маҳсулотлар ишлаб чиқарилган бўлиб, 100дан ортиқ турдаги саноат маҳсулотлари истеъмолчиларга етказиб берилган. Шундан 80та енгил саноат ишлаб чиқариш экспортёр корхоналари томонидан 75 миллион АҚШ долларига тенг экспорт амалга оширилган.\n«Ушбу кўрсаткич вилоят экспортининг 37 фоизини ташкил қилади. Шу боисдан, юзага келган масалаларни атрофлича ўрганиб, биргаликда ечим топиш учун сизлар билан суҳбатлашмоқчиман», дейди Бош вазир ўринбосари Нодир Отажонов.\nУ тадбиркорларни ўйлантирган асосий масалалардан бири давлат божидан озод этилган енгил саноат маҳсулотларини импорт қилиш масаласига тўхталиб ўтди. «Тегишли фармойишда ҳеч қандай чеклов йўқ. Барчаси ҳисоб учун белгиланган, аммо қонунчиликда турли талқин пайдо бўлгани учун ҳукумат даражасида масала қайта кўриб чиқилади. Товарларнинг ТИФТН коди рўйхат асосида кенгайтирилган ҳолда янгидан тақдим этилади», деб фикр билдирди у.\nОчиқ мулоқотда наманганлик тикувчи тадбиркорлар янги ташкил этилган «Ўзтўқимачиликсаноат» уюшмаси сафида аъзо сифатида кираркан, қонунда назарда тутилмаган «металлаллом» солиғига мажбур этилаётганини билдирди. Маълум қилинишича, айрим ишбилармонларга 2 тоннагача «металлаллом солиғи»ни бажариш вазифаси юклатилган.\n«Бу ерда масала йирик тўқимачилик корхоналари ҳақида эмас, балки майда тикувчилик цехлари билан мулоқот қиляпмиз. Катта технологиялардан фойдаланувчи корхоналар пахта тойини металл симга ўралган ҳолда қабул қилади. Бу металларни сўраган бўлиши мумкин, аммо хат орқали тушунтириш бериб, ишни назоратингизга оласиз», деб «Ўзтўқимачиликсаноат» уюшмаси раиси ўринбосарига қарата сўзида давом этди Отажонов.\n«Ҳар бир хўжалик субъекти, тадбиркор импорт қилган маҳсулотлари учун ўрнатилган тартибда давлат божини тўлаши лозим. Бизнинг тажрибамизда шундай имтиёз жорий этилганки, давлат бюджетига келиб тушиши назарда тутилган божхона тўловидан воз кечиб, маҳаллий енгил саноат ишлаб чиқарувчиларини қўллаб-қувватлаш мақсадида импорт маҳсулотларга қўйиладиган бож тўловини бекор қилганмиз. Танганинг иккинчи томони ҳам бор: имтиёзни тақдим этишда тизимлашган механизмни ишга тушириб, ҳеч ким чекловни яратмай, имкониятлар ҳақиқий эгасига етиб боришини таъминлаш лозим. Қонундан ташқари, бозордаги чайқовчиларни йўқотиш мақсадида уюшма ташкил этилди», дейди Бош вазир ўринбосари.\nОтажоновнинг айтишича, уюшма хорижий ҳамкорлар билан яқиндан алоқа қилиш учун кўприк вазифасини ўтаб беради. Чет давлатлардан янги технологияларни олиб киришда, шартномаларнинг ҳуқуқий жиҳатларини соддалаштиришда катта ёрдам беради.\n«Биз тадбиркорлар тезкорлик билан имтиёзлардан фойдаланишини таъминлаш учун уюшманинг филиалини Наманган вилоятида ташкил этишни режалаштиряпмиз. Ҳеч ким Тошкентга қатнамайди, бу ерда ҳокимнинг тавсияси билан уюшмага ходимлар ишга олинади, бино ажратилади. Биз буни мавҳум муддатга қолдирмаймиз», деб ташаббусни билдирди Нодир Отажонов.\nБош вазир ўринбосари очиқ мулоқот мобайнида енгил саноат ишлаб чиқарувчилари бож тўловисиз импорт қилинадиган маҳсулотларни ҳисоблаш рўйхатини қайта кўриб чиқилишини айтмоқда.\nЭслатиб ўтамиз, бундан аввал Kun.uz сайтида Наманган вилоятида фаолият олиб бораётган тикув-трикотаж соҳа вакиллари томонидан юборилган мурожаат асосида мақола эълон қилинганди.


Муҳаббат Йўлдошева: «Мақом санъати – миллийлик ва ўзликнинг илдизларидир» - NamanganToday.uz\nDec 16, 2021 - 15:38\nМуҳаббат Йўлдошева - Ўзбекистон давлат филармонияси Наманган вилояти бўлинмаси яккахон хонандаси. Санъат соҳасида 35 йилдан буён ижод қилиб келади. Унинг фаолиятида Алишер Навоий номли Наманган вилоят драма ва комедия театри, Академик ва халқ бадиий жамоалари дирекциясида кечган ижод даври алоҳида ўрин тутади.\nЎзига хос ёрқин овози, дилтортар қўшиқлари билан халқимиз кўнглидан чуқур жой олган Муҳаббатхон Юлдашева шу кунгача бир қатор ютуқларни қўлга киритган. У “Марҳабо талантлар”, “Ўзбекистон - Ватаним маним”, “Ягонасан, муқаддас Ватан!” республика кўрик-танловлари ғолиби саналади.\nҚаҳрамонимиз ҳозирда Ўзбекистон давлат филармонияси Наманган вилояти бўлинмаси таркибидаги “Наманган наволари” ашула ва рақс ансамблининг яккахон хонандаси.\nҲар бир халқнинг санъати унинг маънавияти, маданиятини, бир сўз билан айтганда, ўзлигию ўзига хослигини ифода этади. Санъат халқ онги, тафаккури билан бирга ривож топади. Бироқ бу соҳада асрлар давомида сайқал топиб, асл дурдонага айланган йўналиш ҳам борки, бу – мақомдир. Миллий мақомга ҳурмат назари билан қараш, уни асраш, тарғиб қилиш ёш авлодни чин маънода комил инсон бўлиб улғайишида муҳим ўрин тутади.\nХўш, бугун ўзлигимизнинг жон томирларидан бири ҳисобланган миллий мақом санъатига халқнинг, ёшларнинг, тингловчининг муносабати қандай?\nЎзбекистон давлат филармонияси Наманган вилоят бўлинмаси яккахон хонандаси Муҳаббат Йўлдошева билан суҳбатимиз давомида миллий мақом қўшиқчилигининг тарихи, тақдири, бугуни ва эртаси хусусида фикрлашдик.\n- Муҳаббат опа, сўнгги йилларда мамлакатимизда санъат соҳасига эътибор кучайди. Ҳукуматимиз томонидан миллий мақом санъати йўналишини ривожлантиришга доир қатор қарор ва фармонлар қабул қилингани фикримиз далили бўла олади. Мақом санъати вакили сифатида юқоридаги муҳим ҳужжатлар ижроси юзасидан вилоятимизда амалга оширилаётган ишлардан қониқяпсизми? Бу борада қандай мулоҳаза ва таклифларни билдирган бўлардингиз. Келинг, суҳбатни шундан бошласак.\n- Ҳозирги кунда миллий мақом санъатини ривожлантириш, асраш ва тарғиб қилишга эътибор ҳар қачонгидан кучли. Бундан фақат қувониш мумкин. Вилоятимизда ҳам бир қатор саъй-ҳаракатлар амалга оширилди. Масалан, йил бошида шаҳардаги “Шодиёна” мажмуасида “Мақом кечалари” ўтказила бошланди. Бу мумтоз қўшиқлар куйлаш истагидаги ёшлар учун чинакам маҳорат мактаби бўлиши мумкин эди. Бироқ бу кечаларнинг умри қисқа экан. 4-5 марта ўтказилди-да, кейин тўхтаб қолди. Бунинг сабаби бизга номаълум.\nМен Ўзбекистон давлат филармонияси хонандасиман. Жудаям ўкиндим. Пойтахтимиздан таниқли ижодкорлар, ҳатто, хориждан меҳмонлар келиб, иштирок этишган эди, ўша мақом кечаларида. Президентимиз ҳам Наманган вилоятига ташрифлари чоғида: “Ҳар бир хонадонда оиланинг ҳар бир фарзанди қайсидир чолғу асбобини чалишни ўрганиши керак. Намангандан етишиб чиққан устоз санъаткорлар Камолиддин Раҳимов, Ҳабиба Охуноваларнинг овози, ўлмас қўшиқлари, керак бўлса, ҳар бир таълим масканида янграб турсин. Танаффус пайтидами ёки дарс машғулотлари бошланмасидан аввалми, шу қўшиқлар янграб турсин. Сизлар Наманган услубини яратиб, бошқа ҳудудларда тарғиб қилинглар”, деган таклифни баён этган эдилар. Бу кўнглимиздаги гаплар эди. Чунки ҳақиқатдан ҳам, бундай истеъдодлар халқ орасида саноқли.\nМен ҳалигача устоз Камолиддин Раҳимовнинг қўшиқларини эшитсам, бошқача таъсирланаман. Чунки бундай овозни ҳозир топиб бўлмайди. Устознинг овози ёқимли, ширали бўлиш баробарида юрагингизни жунбушга келтирадиган, сизни бошқа дунёга олиб кирадиган кучга эга.\nКамолиддин Раҳимовнинг ўз мактаби бор эди. Ана шу мактабни қайта тиклаш керак деб ўйлайман. Мана, Наманган давлат университетининг мусиқа факультети бор. Ўзбекистон давлат филармониясининг Наманган вилоятида филиали бор. У ерда ҳам мақом йўналишида куйлайдиган ёшлар бор. Уларни ишга олаётганда: “Камолиддин Раҳимов, Ҳабиба Охунова, Ўринбой Нуралиевларнинг қўшиқларидан биласизми? Улардан намуналар куйлаб беринг”, дея сўраш керак, ижроларини баҳолаш керак. Наманганлик хонанда бўла туриб, уларнинг қўшиғини билмаслик – уят. Лекин эстрада йўналишида куйлаш ёшлар учун осон бўлиб қолди. Санъатга қизиққан аксарият ёшлар шу йўлни танлаяпти. Ёш истеъдодлар қалбида мақом санъатига қизиқишни пайдо қилиш учун, давлатимиз раҳбари айтганларидек, жуда ёшликдан улар қалбига мақом оҳангларини сингдириш керак, деб ўйлайман.\n- Дарҳақиқат, нафақат Ўзбекистонда, балки қардош халқлар орасида наманганлик машҳур устоз санъаткорлар Камолиддин Раҳимов, Ҳабиба Охуноваларни танимаган, билмаган инсон кам. Уларнинг издоши сифатида “устоз-шогирд” йўналишини давом эттираётган санъаткорлар фаолияти ҳақида нималар дея оласиз?\n- Раҳматли устозларимиз Камолиддин Раҳимов, Ҳабиба Охунова, Ўринбой Нуралиев, Турсуной Мамедовалар ўз даврида катта шуҳрат қозонган. Уларнинг ҳар бири алоҳида бир мактаб қилса арзигулик ижодкорлар. Бугунги кунда ўша таниқли, машҳур юртдошларимиз ижодини кенг тарғиб қилиш - бизнинг асосий вазифамиз. Мен Янгиқўрғон туманининг олис Нанай қишлоғида туғилиб ўсганман. Қачон қишлоққа йўлим тушса, мендан: “Биз Камолиддин Раҳимовни яхши кўрамиз, Ҳабиба Охунованинг қўшиқларини соғинганмиз, эшитиб мазза қиламиз. Қачон концерт дастури бериб, уларнинг қўшиқларидан айтиб берасиз?” - деб савол беришади. Мен хоҳлардимки, бутун Фарғона водийсида шу устозларнинг хотирасига атаб мақом кечалари ўтказилса, уларнинг ўлмас ижод намуналарини халққа эшиттирсак, мақсадга мувофиқ бўлар эди.\nҲозирда ижрочилар орасида санъатни тушунмайдиган, бир ғазални ёд билмайдиган, мазмунини чақолмайдиганлар бор, бу – ниҳоятда ачинарли ҳолат. Мактабларда адабиёт, мусиқа дарслари билан қўшган ҳолда бир дарслик яратилса-ю, бу сабоқлар жараёнида шундай нодир, қимматбаҳо меросимиз – Нодира, Фузулий, Навоий, Машраб ғазаллари таҳлил қилинса, улардаги мазмун, моҳият болалар онгига, қалбига сингдирилса. Эртанги кун давомчилари бўлмиш ёш авлод вакиллари мактаб давриданоқ санъатга ҳурмат руҳида улғайса, миллий мақом қўшиқларини тинглаб вояга етса, ана шундагина санъатнинг қадрига етишни ўрганади.\n- Муҳаббат опа, аллани ҳам миллий қўшиқчилигимизга дахлдор санасак бўлади. Аммо бугунга келиб алла айтадиган оналар йўқ ҳисоби. Наманганда эса алла ижрочилари танловини ўтказиш анъанага айланиб улгурган. Танлов бошқа вилоятларда ҳам ўтказилиши мумкинми?\n- Ҳабиба Охунованинг “Алла”си ҳар бир кўнгилни жунбушга келтиради. Бундай танловлар турли ҳудудларда ўтказилиши, албатта, нур устига аъло нур бўлади. Чунки янги истеъдодлар кашф этилади, турли йўналишдаги аллалар, кимнингдир, қачонлардир куйлаган алласи қайтадан дунёга келади. Чекка ҳудудларда шундай истеъдод соҳиблари борки, уларнинг овозига ҳавасингиз келади. Шундай истеъдодларни кашф этиш учун сиз айтган таклиф айни муддао бўлади. Ўз навбатида, ёш оналаримиз учун ҳам жуда қўл келади деб ўйлайман. Бу таклифни юқоридаги раҳбариятга билдириш керак.\n- Ўзбек мумтоз санъати - жиддий соҳа. Истеъдодлар бор, уларнинг маҳорати ўзига яраша баҳоланиши табиий. Бироқ соҳада муаммолар ҳам талайгина. Сизнингча, мутасаддилар муаммолар ечими юзасидан қандай ишларни амалга ошириши лозим?\n- Тўғри, муаммолар етарли. Оддий бир мисол, мен мақом йўналишини севаман. Шу йўналишда жўшиб куйлагим, халққа қувонч улашгим келади. Лекин тадбирларда тайёрлаб келган қўшиғим у ёқда қолиб, енгил-елпи, фақат қандайдир арзимас ҳаракатларни тарғиб қилувчи, бошқа миллатлардан кўчирилган шўх қўшиқларни сўрашади. Ахир бизнинг ўз миллий санъатимиз, ўлмас меросимиз бор?!\nЁшимиз ўтган сайин бизни ҳурмат қилиш, насиҳатимизга қулоқ солиш ўрнига бизга нисбатан эътиборсизлик, лоқайдлик билан қарашади. “Шу ижодкор узоқ йиллар санъатнинг нонини еди. Қийинчиликлар, машаққатлар, заҳматлар чекди. Унинг қайғуришига сабаб бордир”, деб ўйлаб ҳам кўришмайди. Ижодкор халққа танилиши, ўзбек миллий санъатини бутун дунёга тарғиб этиши учун наҳотки, унинг ширали овози эмас, балки сохталаштирилган ташқи кўриниши муҳим бўлса?!\nМен шунча йиллар давомида ижод қилдим, қиляпман. Ўзимга яраша мухлисларим бор. Лекин келажак авлодни қандай тақдир кутмоқда? Миллий мақом йўналишига муносабатни ўзгартирмас эканмиз, эртага бу йўналишдаги устозларни топиб бўлмай қолади. Агар шу кетишда бўлса, оқибати аянчли бўлиши муқаррар.\nВазифамиз ўзимизга юклатилган масъулиятни сидқидилдан бажариш, халққа маданий-маънавий озуқа беришдан иборат экан, бу йўлда мутасаддиларнинг қўллаб-қувватлашига, эътиборига эҳтиёж сезамиз.\nМен бир нарсани орзу қиламан - Намангандан яна эл фахрланса арзигулик жуда кўп санъаткорлар, мақомнинг маҳоратли ижрочилари етишиб чиқса. Агар биз ҳозирданоқ миллий мақом санъати тарғиботини кучайтирсак, бунга эришиш мумкин деб ўйлайман.\n- Фаолиятингизда куч-қувват тилаймиз. Ижодий муваффақиятлар ҳамиша ҳамроҳингиз бўлсин. Мазмунли суҳбат учун ташаккур!